title: Hanhisuo (Urjala)

text: Hanhisuolla toimii kyläyhdistys.


title: Nuutajärvi

text: Nuutajärvi () on kylä ja taajama Urjalassa Pirkanmaalla. Se sijaitsee samannimisen järven pohjoispuolella ja Rutajärven eteläpuolella valtatie 9:stä länteen. Vuoden 2011 lopussa taajamassa oli 211 asukasta. Postinumeroalueella 31160 Nuutajärvi puolestaan on 282 asukasta (31.12.2015).


title: Nuutajärvi

text: Nuutajärven koulussa annetaan opetusta vuosiluokilla 1.–6. Koulutuskeskus Tavastia järjestää Nuutajärvellä lasialan opetusta. Nuutajärvellä on Nuutajärven kartano. Nuutajärven lasitehdas lopetettiin 2014.


title: Nuutajärvi

text: Nuutajärven taajaman väkiluku on kehittynyt seuraavasti:


title: Nuutajärvi

text: Nuutajärvellä toimii kyläyhdistys.


title: Francis Keiichi Sato

text: Francis Keiichi Sato (11. huhtikuuta 1928 Asahikawa – 2. tammikuuta 2005) oli japanilainen roomalaiskatolinen piispa. Hän liittyi fransiskaaneihin 17. syyskuuta 1959 ja sai pappisvihkimyksensä 7. lokakuuta 1962. Hänet nimitettiin Niigatan hiippakunnan johtoon 9. maaliskuuta 1985, ja piispaksi vihkiminen seurasi 9. kesäkuuta. Pääkonsekraattorina toimi Peter Seiichi Shirayanagi, jota avustivat John Shojiro Ito ja Francis Xavier Kaname Shimamoto.


title: Francis Keiichi Sato

text: Sato jäi eläkkeelle 14. toukokuuta 2004.


title: Alberto José Gonçalves

text: Alberto José Gonçalves (20. tammikuuta 1859 Palmeira – 6. maaliskuuta 1945) oli brasilialainen roomalaiskatolinen piispa. Hänet vihittiin papiksi 17. syyskuuta 1882 ja nimitettiin Ribeirão Preton hiippakunan johtoon 5. joulukuuta 1908. Piispaksi vihkiminen seurasi 2. helmikuuta 1909. Pääkonsekraattorina toimi Leopoldo Duarte e Silva, jota avustivat João Francisco Braga ja João Batista Becker. Gonçalves asetettiin virkaansa 28. helmikuuta. Hän kuoli 86-vuotiaana virassa.


title: Marimin

text: Marimin (s. 1999 Taivalkoski) on vuoden 2013 Ravikuningatar-tittelin voittanut suomenhevosravuri. Sen kasvattaja on Pentti Haukivaara Taivalkoskelta ja omistajat Esa Heikkinen ja Terhi Haukivaara Ypäjältä.


title: Marimin

text: Uransa nelivuotiaana aloittanut Marimin osallistui kuninkuusraveihin myös vuosina 2007, 2009, 2011 sekä 2012 ja sijoittui kolme kertaa kokonaiskilpailun kolmanneksi. Suurimman osan tamman starteista ohjastivat Peter Lindroos sekä Arto Hammar, joka toimi hevosen pääasiallisena ohjastajana vuodesta 2008 lähtien. Marimin on heinäkuun 2013 loppuun mennessä kilpaillut yhteensä 207 kertaa, joista voittoja 55. Pitkän kilpailu-uran tehneen tamman merkittävimmät suurkilpailuvoitot ovat kaikki vuodelta 2013.


title: Marimin

text: Marimin sai ensimmäisen varsansa huhtikuussa 2015, mutta varsa menehtyi varsomisessa. Tammasta saatiin kuitenkin sijaisemä oman emänsä menettäneelle lämminveriravurivarsalle.


title: Ilja Segalovitš

text: Ilja Segalovitš (13. syyskuuta 1964 Gorki, Nižni Novgorod, Neuvostoliitto – 27. heinäkuuta 2013 Lontoo, Britannia) oli venäläisen hakukoneen Yandexin perustaja yhdessä Arkadi Voložin kanssa. He perustivat hakukoneen 1997.


title: Ilja Segalovitš

text: Segalovitš suoritti geofyysikon tutkinnon Moskovassa sijaitsevassa geologisessa korkeakoulussa. Hän kuoli syöpään 48-vuotiaana lontoolaisessa sairaalassa.


title: Christine Sponring

text: Christine Sponring (s. 22. kesäkuuta 1983 Schwaz) on itävaltalainen alppihiihtäjä.


title: Christine Sponring

text: Nuorten MM-kilpailuissa vuonna 2000 Sponring saavutti pronssia syöksylaskussa ja kultaa seuraavana vuonna pujottelussa. St. Antonin MM-kilpailuissa 2001 Sponring sijoittui hopealle alppiyhdistetyssä ja 12:nneksi pujottelussa. St. Moritzin MM-kilpailuissa 2003 hän oli syöksylaskussa kahdeksas. Åren MM-kilpailuissa 2007 Sponring sijoittui supersuurpujottelussa 16:nneksi. Hän oli mukana Salt Lake Cityn olympialaisissa 2002, jossa keskeytti sekä pujottelussa että alppiyhdistetyssä.


title: Christine Sponring

text: Maailmancupissa Sponring kilpaili ensimmäisen kerran joulukuussa 2000 Sestrieren pujottelussa. Ensimmäiset maailmancupin pisteensä hän saavutti Sestrieren toisessa pujottelukilpailussa kymmenen päivää debyyttinsä jälkeen sijoituttuaan 22:nneksi. Kymmenen parhaan joukkoon hän sijoittui ensimmäisen kerran Flachaun pujottelussa tammikuussa 2001 oltuaan yhdeksäs. Kolmen parhaan joukkoon Sponring sijoittui ensimmäisen kerran marraskuussa 2001 Copper Mountainissa, Coloradossa, kun hän oli toinen siellä käydyssä pujottelussa. Sen lisäksi hän sijoittui urallaan kahdesti kolmanneksi San Sicarion supersuurpujottelukilpailuissa tammikuussa 2007.


title: Filip Trejbal

text: Filip Trejbal (s. 5. tammikuuta 1985 Jilemnice) on tšekkiläinen alppihiihtäjä.


title: Filip Trejbal

text: Nuorten MM-kilpailuissa vuonna 2005 Trejbal saavutti kultaa pujottelussa. Bormion MM-kilpailuissa 2005 Trejbal sijoittui pujottelussa 17:nneksi ja suurpujottelussa 29:nneksi. Åren MM-kilpailuissa 2007 Trejbal oli pujottelussa 16:s, superalppiyhdistetyssä 24:s ja supersuurpujottelussa 47:s. Val d'Isèren MM-kilpailuissa 2009 hänet hylättiin pujottelussa. Garmisch-Partenkirchenin MM-kilpailuissa 2011 Trejbal sijoittui pujottelussa 16:nneksi ja Schladmingin MM-kilpailuissa 2013 29:nneksi. Hän on osallistunut kaksiin olympialaisiin, Torinossa 2006 hän keskeytti alppiyhdistetyssä sekä pujottelussa ja Vancouverissa 2010 hän oli parhaimmillaan 28:s suurpujottelussa.


title: Filip Trejbal

text: Maailmancupissa Trejbal kilpaili ensimmäisen kerran tammikuussa 2005 Chamonix'n pujottelussa. Ensimmäiset maailmancupin pisteensä hän saavutti Kranjska Goran pujottelukilpailussa joulukuussa 2005 sijoituttuaan 22:nneksi. Parhaimmillaan hän on sijoittunut maailmancupissa 14:nneksi Garmischin (2008) ja Alta Badian (2009) pujotteluissa.


title: Tetraedriitti

text: Tetraedriitti on eräs falertsien ryhmän monista malmimineraaleista. Sitä esiintyy kupari- ja lyijypitoisissa juonissa sideriitin, lyijyhohteen ja sinkkivälkkeen kanssa. Ne ovat usein taloudellisesti tärkeitä ja voivat sisältää myös rautaa, hopeaa, sinkkiä, kultaa ja elohopeaa.


title: Tetraedriitti

text: Tetraedriitin nimi tulee siitä, että sen kiteet ovat tetraedrin muotoisia.


title: Acehin maanjäristys 2013

text: 2. heinäkuuta 2013 Sumatran saarella sijaitsevassa Acehin maakunnassa Indonesiassa tapahtui maanjäristys, jonka voimakkuudeksi mitattiin 6,1 magnitudia.


title: Acehin maanjäristys 2013

text: Järistyksen keskus sijaitsi 320 kilometrin päässä Banda Acehista. Varsinaista järistystä seurasi kaksi jälkijäristystä, jotka olivat voimakkuudeltaan 5,2 ja 5,3.


Right Thoughts, Right Words, Right Action on Franz Ferdinandin neljäs studioalbumi. Se julkaistiin Britanniassa 26. elokuuta 2013. Albumin ensimmäiset singlet ”Right Action” ja ”Love Illumination” julkaistiin 27. kesäkuuta 2013.


title: Right Thoughts, Right Words, Right Action

text: Albumi debytoi Suomen virallisen listan sijalla 48.


text: Kaikki kappaleet tehnyt Franz Ferdinand.


title: Sylviini

text: Sylviini eli sylviitti (KCl, kaliumkloridi) on mineraali. Se on rakenteeltaan täsmälleen vuorisuolan kaltainen. Se liukenee vuorisuolaakin helpommin. Se maistuu kitkerämmältä kuin vuorisuola, ja sillä saattaa olla lisäpintoja kiteiden kulmissa. Mineraali on väritön tai valkoinen, mutta usein myös heikosti punaruskea. Sylviini on kosteutta imevää eli hygroskooppista.


title: Sylviini

text: Sylviiniä esiintyy kalisuolakerrostumissa. Sitä löytyy mm. Keski-Euroopasta. Sitä löytyy myös tulivuorista härmeenä, esimerkiksi Vesuviuksesta.


title: Sylviini

text: Se on tärkein kaliumin lähde ja tällä tavoin lannoiteteollisuuden tärkeä raaka-aine.


title: Teenage Mutant Ninja Turtles (vuoden 2014 elokuva)

text: Teenage Mutant Ninja Turtles on vuonna 2014 ensi-iltansa saanut Nickelodeonin tuottama ja Jonathan Liebesmanin ohjaama toimintakomediaelokuva. Se toimii uudelleenkäynnistyksenä "Teini-ikäiset mutanttininjakilpikonnat" -elokuville.


text: Elokuvan jatko-osa, Dave Greenin ohjaama "", ilmestyi 3. kesäkuuta 2016.


text: April O’Neil (Megan Fox) on New Yorkissa asuva Kanavan 6 elämäntapatoimittaja. Hän on yrittänyt edetä urallaan jäljittämällä rikollisjärjestöä nimeltä Jalkaklaani. Eräänä hän huomaa näiden purkavan erästä lastia ja huomaa salaperäisten olentojen hoitelevat Jalkasotilaat yksi kerrallaan. April kertoo tästä kameramiehelleen, Vern Fenwickille (Will Arnett) sekä pomolleen, Bernadette Thompsonille (Whoopi Goldberg), mutta nämä eivät usko häntä. Sacks Industriesin järjestämässä hyväntekeväisyystapahtumassa hän tapaa isänsä entisen labotoriotyötoverin, Eric Sacksin (William Fichtner).


text: Myöhemmin April näkee Jalkasotilaat seuraavan kerran metrotunnelissa ja seuraa näitä vastaan taistelleita neljää olentoa katolle yrittäen saada näistä kuvan. Mutatoituneiksi ninjakilpikonniksi paljastuneet olennot ovat nimeltään Leonardo, Donatello, Raphael, Michelangelo. He vannovat Apriliä olemaan kertomatta heistä kenellekään. April muistaa kilpikonnien nimet ja löytää dokumentteja heinäkuulta 1999 TCRI-nimisen yhtiön ”Renessanssiprojektista”, jossa hänen edesmennyt isänsä oli mukana kehittämässä eräänlaista ”mutageeniä”. April tajuaa kohtaamiensa kilpikonnien olleen samat kuin ne, joita hän oli joskus ruokkinut labotoriossa Tikku-nimisen rotan lisäksi. Thompson ei edelleenkään suostu uskomaan Apriliä ja antaa tälle potkut. April saapuu Sacksin kartanolle, missä tämä kertoo, että Renessanssiprojektissa hän ja Aprilin isä yrittivät kehittää mutageeniä parannustarkoituksiin. Hän epäilee aineen muuttaneen kilpikonnat humanoidin kaltaisiksi mutanteiksi.


text: Samaan aikaan kilpikonnien viemäriluolassa heidän ninjamestarinsa, joka paljastuu itse mutatoituneeksi Tikuksi, rankaisee ”poikiaan” maan pinnalla liikkumisesta. He paljastavat tavanneensa Aprilin ja Tikun pyynnöstä he tuovat tämän luolaansa ja kertovat elämäntarinansa. Laboratorion tuhoutuessa erään onnettomuuden seurauksena, April oli päästänyt Tikun ja kilpikonnat vapaiksi. Mutta sitä ennen Aprilin isä oli altistanut heidät mutageenille. Tikku oli viemäristä löytyneen kirjan avulla oppinut ninjutsua ja opettanut sitä kilpikonnille kasvattaen nämä ”poikinaan”. April tunnustaa kertoneensa heistä Sacksille, mutta Tikku paljasti Sacksin pettäneen Aprilin isän. Tämän jälkeen Jalkaklaani hyökkää luolaan mukanaan heidän johtajansa, Silppuri (Tohoru Masamune), joka oli varustautunut adoptiopoikansa Sacksin rakennuttamalla haarniskalla. Taistelun aikana Leonardo, Donatello ja Michelangelo joutuvat vangeiksi ja Tikku haavoittuu vakavasti. Raphaelin luultiin kuolleen, joten hän oli yhä vapaa. April vakuuttaa Vernin kilpikonnien olemassaolosta ja he lähtevät Raphaelin avuksi pelastamaan tämän veljet.


text: Sacksin ja Silppurin suunnitelma on saada koko New York karanteeniin levittämällä sinne vaarallinen virus ja myydä ihmisille kilpikonnien verestä eristettyä mutageeniä sen lääkkeeksi. Raphael kohtaa Silppurin, kun taas samaan aikaan April ja Vern vapauttavat muut kilpikonnat. Silppuri onnistuu kuitenkin pääsemään pakoon. Kilpikonnat, April ja Vern seuraavat heitä Sacksin rakennukseen, jossa Jalkaklaani valmistautuu viruksen levittämiseen. Sacks paljastaa Aprilille tappaneensa tämän isän. Mutta yrittäessään tappaa Aprilin, hän itse joutuu Vernin tyrmäämäksi. April lähtee kilpikonnien avuksi, mutta tornin huippu alkaa romahtaa ja kilpikonnat onnistuvat Aprilin avulla pudottamaan Silppurin alas. Silppuri selviää pudotuksesta hengissä, mutta on haavoittunut ja joutuu poliisien pidättämäksi. Kilpikonnat laskeutuvat turvallisesti maahan ja palaavat nopeasti takaisin viemäriin käyttääkseen mutageeniä Tikun parantamiseen.


text:
Illalla Vern esittelee Aprilille uuden työsuhdeautonsa. Mutta kilpikonnat tuovat oman ajoneuvonsa ja Michelangelo aktivoi vahingossa ohjuksen, joka tuhoaa Vernin auton. April päättää, että hän ja Vern menevät kumpikin koteihinsa metrolla, mutta kilpikonnien lähtiessä Michelangelo yrittää laulaa Aprilille laulua "Happy Together".
"Pääartikkeli:"


text: Elokuvan ensimmäisiä näyttelijöitä julkistettiin helmikuussa 2013, kun Megan Foxin kerrottiin esittävän April O’Neiliä. Myös Jessica Biel oli kiinnostunut Aprilin roolista ennen kuin tuottajat päätyivät Foxiin. Peter Laird oli ilmaissut blogissaan mielipiteensä, että kyseiseen rooliin löytyisi Megan Foxia parempikin vaihtoehto, mutta ei halunnut tehdä siitä isoa ongelmaa. Kuukautta myöhemmin maaliskuussa Alan Ritchsonin, Pete Ploszekin, Jeremy Howardin ja Noel Fisherin julkistettiin esittävän Raphaelia, Leonardoa, Donatelloa ja Michelangeloa. Huhtikuussa 2013 Will Arnettin ilmoitettiin esittävän Aprilin kameramiestä Vern Fenwickiä. Reilua viikkoa myöhemmin Arnettin julkistamisesta Danny Woodburnin ilmoitettiin olevan Turtlesin sensei Mestari Tikku.


text: Toukokuussa William Fichtner kertoi olevan mukana elokuvassa, mutta ei paljastanut rooliaan. Hän kertoi hahmollaan olevan ikoninen status. Kesäkuussa 2013 Fichtnerin kerrottiin esittävän Silppuria, ja koomikko Abby Elliottin olevan mukana vielä tuntemattomassa roolissa. Whoopi Goldbergin ilmoitettiin olleen kuvaamassa Bernadette Thompsonia, joka oli luotu naispuoliseksi versioksi 1980-luvun animaatiosarjassa esintyneestä Burne Thompsonista. Kesäkuussa Fichtner paljasti esittävänsä Eric Sacks -nimistä hahmoa, joka oli oletettavasti Silppurin oikea henkilöllisyys. Huhtikuussa 2014 elokuvaan tehtiin viime hetken muutoksia. Johnny Knoxville ja Tony Shalhoub äänittivät Leonardon ja Tikun repliikit, ja Tohoru Masamune roolitettiin viime hetkellä Oroku Sakiksi eli Silppuriksi.


title: Maksim Zjuzjakin

text: Maksim Zjuzjakin (s. 13. tammikuuta 1991 Novokuznetsk, Neuvostoliitto) on venäläinen jääkiekkoilija, joka pelaa VHL-joukkue Dizel Penzassa. Zhuzjakin on edustanut urallaan useita eri KHL- ja VHL-joukkueita.


title: Maksim Zjuzjakin

text: Zjuzjakin oli Lokomotiv Jaroslavlin pelaajista ainoa, joka ei ollut mukana joukkueen kaikkien muiden pelaajien hengen vaatineessa Lokomotivin lento-onnettomuudessa vuonna 2011. Päävalmentaja Brad McCrimmon oli pyytänyt, että hän jäisi Jaroslavliin lepäämään ja tapaisi joukkueen vasta seuraavassa pelissä Spartak Moskovaa vastaan. Ottelu jäi pelaamatta, koska Lokomotiv perui osallistumisensa kaudelle. KHL:n sijaan Lokomotiv pelasi Venäjän toiseksi korkeimmalla sarjatasolla VHL:ssä. Ainoana onnettomuudesta selvinnyt Zjuzjakin nimettiin Lokomotivin VHL-joukkueen kapteeniksi kaudelle 2011–2012.


title: Mauro Bolognini

text: Mauro Bolognini (28. kesäkuuta 1922 Pistoia – 14. toukokuuta 2001 Rooma) oli italialainen elokuvaohjaaja ja käsikirjoittaja, joka tunnetaan lähinnä kirjallisuussovituksistaan.


title: Mauro Bolognini

text: Bolognini opiskeli arkkitehtuuria ja muotoilua Firenzessä, vietti vuoden Rooman Kokeellisessa elokuvakeskuksessa sekä työskenteli ranskalaisten Jean Delannoyn ja Yves Allégret’n sekä ohjaaja Luigi Zampan avustajana. Hänen ohjausdebyyttinsä oli musiikkielokuva "Ci troviamo in galleria" (”Tavataan galleriassa”, 1953), jossa Sophia Loren teki yhden ensimmäisistä merkittävistä rooleistaan. Bolognini ohjasi melodraamoja ja komedioita sekä tutustui 1950-luvun lopulla Pier Paolo Pasoliniin, joka teki käsikirjoituksen muun muassa kirjallisuussovitukseen "Kaunis Antonio" ("Il Bell’Antonio", 1960), josta tuli ohjaajan ensimmäinen kaupallinen ja arvostelumenestys. Vuonna 1961 Bolognini sovitti elokuvaksi Vasco Pratolinin romaanin "Ilotalo" ("La viaccia"), joka valittiin Cannesin elokuvajuhlien Kultainen palmu -ehdokkaaksi. Ohjaajan suurin arvostelumenestys oli Pratolinin teokseen perustuva, 1800-luvun lopun Firenzeä kuvaava "Metello" (1969), joka sai kolme David di Donatello ja kaksi Nastro d’argento -palkintoa sekä kaksi Kultainen palmu -ehdokkuutta.


title: Mauro Bolognini

text: 1970-luvulla Bolognini teki joukon poliittisia elokuvia ja jopa makaaberin kauhuelokuvan "Gran bollito" (1977). Hän palasi kirjallisuussovituksiin Alexandre Dumas’n romaanin eroottisessa versiossa "Kamelianainen" ("La storia vera della signora delle camelie", 1981) sekä 1500-luvun komediassa "La Venexiana" (”Venetsiatar”, 1986). Vuonna 1999 ohjaaja sai David di Donatellon tunnustuksena koko elämäntyöstään.


title: The Capital Beat

text: The Capital Beat on vuonna 2007 perustettu kahdeksanhenkinen suomalainen ska/reggae -yhtye. Yhtye on tunnettu energisistä ja yleisöä tanssittavista livekeikoistaan. Yhtye on julkaissut kaksi studioalbumia. Debyyttialbumi A Greater Fire ilmestyi vuonna 2009 käväisi viikolla 40 Suomen virallisella albumilistalla sijoittuen sijalle 17. Bändin toinen albumi, On The Midnight Wire, julkaistiin vuonna 2011 ja sen paras listasijoitus oli niin ikään 17.


title: Luettelo televisiosarjan Tohtori tuli kaupunkiin jaksoista

text: Tämä on luettelo Tohtori tuli kaupunkiin -televisiosarjan jaksoista. Ohjelma alkoi Yhdysvalloissa 1. tammikuuta 1993 ja päättyi 16. maaliskuuta 1998.


title: Dmitri Zjuzin

text: Dmitri Jurjevitš Zjuzin (, s. 21. lokakuuta 1987 Ufa, Venäjä) on venäläinen entinen jääkiekkoilija..


title: Luettelo Tšekin presidenteistä

text: Tämä on luettelo Tšekin presidenteistä. Luettelossa ei ole Tšekkoslovakian presidenttejä.


title: Faner

text: Ab Faner Oy oli vuosina 1916–1973 toiminut suomalainen puunjalostusalan yritys jolla oli vaneritehtaat Lohjalla ja Punkasalmella. Yhtiö siirtyi 1965 Metsäliiton Teollisuus Oy:n omistukseen ja fuusioitiin tähän vuonna 1973.


title: Faner

text: Lounais-Suomesta oli aiemmin toimitettu koivutukkeja Tallinnassa sijainnelle vaneritehtaalle teelaatikoiden valmistamista varten. Ensimmäisen maailmansodan puhkeaminen 1914 vaikeutti meriliikennettä Suomenlahdella ja niinpä Tallinnassa toiminut "Aktiengesellschaft A.M. Lutherin" omistama "Temintaipaleen Puunjalostusliike Oy" ryhtyi rakentamaan vaneritehdasta Lohjalle. Vuonna 1916 valmistuneen tehtaan tuotantoa ryhtyi hoitamaan "Ab Faner Oy" jonka perustajiin kuuluivat edellä mainittu "Aktiengesellschaft A.M. Luther" ja englantilainen "Venesta Ltd".


title: Faner

text: Lohjan vaneritehdasta laajennettiin 1920- ja 1930-luvuilla niin että se oli vuonna 1939 Lohjan suurin työnantaja joka tuotti vaneria yli 20 000 kuutiometriä vuodessa. Toisen maailmansodan aikoihin Ab Faner Oy siirtyi yksinomaan englantilaisen Venesta Ltd:n omistukseen.


title: Faner

text: Sotavuosien jälkeen Lohjan vaneritehdasta laajennettiin taas 1950-luvulla ja vuonna 1964 yhtiölle valmistui toinen vaneritehdas Punkasalmelle. Vanerikoivun hankintaongelmat johtivat kuitenkin siihen että Venesta Ltd myi Ab Faner Oy:n Metsäliiton Teollisuus Oy:lle loppuvuodesta 1965.


title: Faner

text: Vuonna 1969 Lohjalle valmistui lastulevytehdas joka käytti raaka-aineenaan vaneritehtaan tuottamaa jätepuuta. Vuonna 1973 Ab Faner Oy fuusioitiin Metsäliiton Teollisuus Oy:hyn ja yhtiön tehtaista muodostettiin kaksi yksikköä : Lohjan tehtaat ja Punkasalmen tehtaat. Molemmat tehtaat ovat edelleen vuonna 2013 toiminnassa ("Metsä Wood, Lohjan Kerto-tehdas", "Metsä Wood, Punkaharjun vaneritehdas").


title: Waze

text: Waze on GPS-pohjaisia karttoja tarjoava sosiaalinen navigointisovellus. Sen karttoja ja liikennetietoja ylläpitävät sen käyttäjät. Israelilaiset Uri Levine, Ehud Shabtai ja Amir Shinar perustivat Waze Ltd:n vuonna 2008. Sovellusta käyttää noin 30 miljoonaa käyttäjää. Google osti sen kesäkuussa 2013 1,3 miljardilla dollarilla. Wazen käyttö vaatii internet-yhteyden. Ohjelma muun muassa ehdottaa käyttäjilleen parempia reittejä sekä varoittaa onnettomuuksista ja nopeuskameroista. Ohjelma on saatavissa Androidille ja iOSille.


title: Prinsessa Kaguyan taru

text: Prinsessa Kaguyan taru () on japanilainen animaatioelokuva, jonka on tuottanut Studio Ghibli ja ohjannut sekä käsikirjoittanut Isao Takahata. Elokuva sai ensi-iltansa Japanissa 23. marraskuuta 2013.


title: Prinsessa Kaguyan taru

text: Elokuvan tarina perustuu japanilaiseen kansantarinaan prinsessa Kaguyasta.


title: Prinsessa Kaguyan taru

text: Lähde


title: João Francisco Braga

text: João Francisco Braga (24. elokuuta 1868 Pelotas – 13. lokakuuta 1937) oli brasilialainen roomalaiskatolinen arkkipiispa. Hänet vihittiin diakoniksi 23. joulukuuta 1899 ja papiksi 17. huhtikuuta 1900. Hänet nimitettiin Petrópolisin hiippakunnan johtoon 9. huhtikuuta 1902, ja piispaksi vihkiminen seurasi 24. elokuuta. Pääkonsekraattorina toimi Cláudio José Gonçalves Ponce de Leão. Braga asetettiin virkaansa 26. lokakuuta.


title: João Francisco Braga

text: Braga sai 27. lokakuuta 1907 nimityksen Curitiban piispaksi, jonka virkaan hänet asetettiin 17. helmikuuta 1908. 10. toukokuuta 1926 Curitibasta tehtiin arkkihiippakunta ja Bragasta sen arkkipiispa. Hän erosi tehtävistään 22. kesäkuuta 1935, jolloin hänet nimitettiin Soteropoliin titulaariarkkipiispaksi.


title: Belgian Grand Prix 2013

text: Belgian Grand Prix 2013 (virallisesti 2013 Formula 1 Shell Belgian Grand Prix) oli Formula 1 -kauden 2013 11. osakilpailu, joka ajettiin 25. elokuuta Circuit de Spa-Francorchamps'n moottoriradalla Belgiassa.


title: Belgian Grand Prix 2013

text: Caterhamin kolmoskuljettaja Heikki Kovalainen ajoi perjantain ensimmäisissä vapaissa harjoituksissa Charles Picin tilalla.


title: Belgian Grand Prix 2013

text: Kilpailun voitti toisesta ruudusta startannut Red Bullin Sebastian Vettel. Tästä kilpailusta alkoi hänen huima voittoputkensa, joka jatkui aina kauden loppuun asti.


title: Belgian Grand Prix 2013

text: Kilpailun aikana nähtiin mielenosoittajia, kun Greenpeace-järjestö ripusti pääkatsomon ja palkintokorokkeen alueelle öljynporausta vastustavia lakanoita, ja yksi mielenosoittajista vaikutti jopa pyrkivän palkintokorokkeelle seremonioiden ollessa käynnissä.


title: Stadio Renzo Barbera

text: Stadio Renzo Barbera on jalkapallostadion, joka sijaitsee Italian Palermossa. Se on Serie B:ssä pelaavan Palermon kotistadion, ja sinne mahtuu hieman yli 36 000 katsojaa. Stadion avattiin vuonna 1932 ja se nimettiin Stadio Littorioksi, kunnianosoituksena fasismia kohtaan. Vuonna 1936 se nimettiin ensimmäistä kertaa uudelleen Espanjan sisällissodassa kuolleen sotilaan muistoa kunnioittaen Stadio Michele Marroneksi. Toisen maailmansodan jälkeen stadionin nimi muutettiin, ja tällä kertaa se sai nimen Stadio La Favorita, lähellä stadionia sijaitsevaan Palermon katedraaliin haudatun Pyhän saksalais-roomalaisen keisarikunnan entisen keisarin Fredrik II:n mukaan. Kyseistä nimitystä käytetään edelleen varsin yleisesti.


title: Stadio Renzo Barbera

text: Vuonna 1948 kenttää kiertänyt juoksurata poistettiin ja maalien taakse rakennettiin katsomot. 1984 tapahtui toinen suuri muutos, kun katsomoa laajennettiin toisella kerroksella, jolloin sen katsojavetoisuus nousi 50 000:een. Silloinen katsomo saatiin täyteen kuitenkin vain kahdesti, sillä vuosina 1989–1990 toteutettiin suurempi remontti, joka tehtiin vuoden 1990 MM-kisoja varten. Tämä kunnostus laski katsomon kapasiteettia ja vakiinnutti sen lukuun 36 349. Vuonna 2002 stadion sai nykyisen nimensä, US Città di Palermon pitkäaikaisen puheenjohtajan, Renzo Barberan menehdyttyä aiemmin samana vuonna.


title: Stadio Renzo Barbera

text: Palermon nykyinen puheenjohtaja Maurizio Zamparini julkaisi kesäkuussa 2012 suunnitelmia, joiden mukaan kaupunkiin oltaisiin rakentamassa uutta stadionia, joka olisi täysin seuran omistuksessa.


title: Ligue 1 -kausi 2013–2014

text: Ligue 1:n kausi 2013–2014 oli järjestyksessään 76. jalkapallon Ligue 1 -kausi. Kausi alkoi 9. elokuuta 2013 ja päättyi 17. toukokuuta 2014. Hallitsevana mestarina kauteen lähti Paris Saint-Germain. PSG voitti myös kauden 2013-14.


title: Ligue 1 -kausi 2013–2014

text: Monaco menetti ennen kauden alkua kaksi pistettä, koska heidän kannattajat käyttäytyivät sopimattomasti edellisen kauden viimeisessä ottelussa. Päätös kuitenkin peruttiin myöhemmin.


title: Marcelo

text: Marcelo-nimisiä henkilöitä:


title: Marcelo

text: Taiteilijanimenä:


title: Marcelo

text: Etunimenä:


title: 125 Liberatrix

text: 125 Liberatrix on päävyöhykkeen asteroidi, joka löydettiin 11. syyskuuta 1872. Asteroidin löysi Paul Henry, ja sen nimeämisen arvellaan olleen viittaus Ranskan vapautumiseen asteroidin löytöaikana. Asteroidi voidaan luokitella S-tyypin asteroidiksi.


title: 125 Liberatrix

text: Liberatrix-asteroidien ryhmä kantaa asteroidin nimeä.


title: Antti Karppinen

text: Antti Karppinen (6. toukokuuta 1923 Altona, Saksa – 16. toukokuuta 2015 Helsinki) oli suomalainen ulkoasiainneuvos ja entinen suurlähettiläs.


title: Antti Karppinen

text: Karppinen syntyi Altonassa, jonne perhe oli muuttanut isän työn vuoksi Venäjällä viettämiensä vuosien jälkeen. Karppisen isä oli työkomennuksella Latviassa 1927–1941 ja perhe asui Riiassa.


title: Antti Karppinen

text: Karppinen kävi koulua ensin Riiassa ja sitten Berliinissä, jossa hän valmistui ylioppilaaksi. Jatkosodan aikana 1942–1944 hän palveli Suomen puolustusvoimissa. Hän valmistui 1954 filosofian kandidaatiksi Helsingin yliopistosta ja meni samana vuonna Suomen ulkoasiainministeriön palvelukseen.


title: Antti Karppinen

text: Karppinen toimi ministerineuvoksena Suomen suurlähetystössä Moskovassa 1968–1971 ja pääkonsulina Leningradissa 1973–1980. Tämän jälkeen hän oli suurlähettiläänä Prahassa 1980–1985 ja Bonnissa 1985–1990.


title: Antti Karppinen

text: Eläkkeellä Karppinen kirjoitti 1999–2006 kolmiosaisen "Venäjän aatetta jäljittämässä" -kirjasarjan ja toimi ulkoministeriön ja Helsingin yliopiston Aleksanteri-instituutin Venäjä-asiantuntijana. Hän sai vuonna 2011 Helsingin yliopiston valtiotieteellisen tiedekunnan promootiossa kunniatohtorin arvon.


title: Luke Pither

text: Lukas Pither (s. 26. huhtikuuta 1989 Burketon, Ontario, Kanada) on kanadalainen jääkiekkoilija, joka pelaa Itävallan Erste Bank Eishockey Ligan Klagenfurter AC:ssa. Hän on pelipaikaltaan keskushyökkääjä. Eliteprospects.com -sivuston Erik K. Pirin mukaan Pitherin vahvuuksiin kuuluvat hyökkäyspään pelaaminen, viimeistely ja maalipaikkojen luominen. Hän ei ole kuitenkaan kovin aggresiivinen tai fyysinen ja Pitherilla on parannettavaa myös puolustamisessa.


title: Luke Pither

text: Pither pelasi kauden 2004–2005 juniorijoukkue Clarington Torosissa sekä myös kaksi ottelua OPJHL-juniorisarjaa Bowmanville Eaglesissa. OHL-joukkue Kingston Frontenacs varasi hänet neljäntenä pelaajana kesällä 2005. Pither pelasi viiden OHL-kautensa aikana peräti neljässä eri seurassa; kesken toisen kautensa 2006–2007 hän siirtyi Frontenacsista Guelph Stormiin ja kesken neljännen kautensa sieltä Belleville Bullsiin. Viimeisen OHL-kautensa Pither vietti Barrie Coltsissa, jonka paras pistemies ja syöttäjä hän oli tehoilla 36+58=94. Pither sijoittui koko OHL:n pistepörssissä kolmanneksi edellään vain NHL:ään kahdella ensimmäisellä vuorolla varatut Tyler Seguin ja Taylor Hall. Hän jakoi myös kevään 2010 pudotuspeleissä Coltsin sisäisen pistepörssin voiton Bryan Cameronin kanssa tehoilla 9+11=20. Pither valittiin kauden päätteeksi OHL:n kolmanteen tähdistökentälliseen.


title: Luke Pither

text: Maaliskuussa 2010 Pither teki vapaana agenttina kolmivuotisen tulokassopimuksen Philadelphia Flyersin kanssa. Hän pelasi ensimmäisen sopimuskautensa kokonaan farmijoukkue Adirondack Phantomsissa, AHL:ssä, jossa tulokaskausi toi 67 runkosarjaottelussa tehot 9+11=20. Kaudella 2010–2011 hän pelasi myös sarjatasoa alempana ECHL-joukkue Trenton Titansissa. Kauden 2011–2012 Pither pelasi Flyersin organisaatiossa viettämänsä ajan kokonaan ECHL:ssä Titansin ja Wheeling Nailersin joukkueissa, kunnes juuri NHL:n työsulun päätyttyä tammikuussa 2013 hänet kaupattiin Carolina Hurricanesiin vaihdossa Brian Boucheriin ja Mark Altiin. Pither vietti loppukautensa AHL-joukkue Charlotte Checkersissä.


title: Luke Pither

text: Kaudeksi 2013–2014 Pither siirtyi vuoden mittaisella sopimuksella SM-liigajoukkue Kalevan Palloon. Hän ehti kuitenkin pelata vain 20 runkosarjaottelua, kunnes Pitherin kausi todettiin olkapäävamman takia päättyneeksi marraskuussa 2013. Kaudeksi 2014–2015 hän siirtyi vuoden mittaisella sopimuksella Itävallan Erste Bank Eishockey Ligan Klagenfuter AC:hen.


title: Luke Pither

text: Lokakuussa 2015 Pither teki vuoden mittaisen sopimuksen ECHL-joukkue Brampton Beastin kanssa. Hänet valittiin kauden 2015–2016 päätteeksi joukkueensa parhaaksi hyökkäväksi pelaajaksi. Joulukuussa 2015 Pither pelasi yhteensä seitsemän AHL-ottelua lainalla St. John’s IceCapsissa ja Syracuse Crunchissa. Heinäkuussa 2016 hän teki Beastin kanssa vuoden mittaisen jatkosopimuksen.


title: Luke Pither

text: Pitherin veli Zack on pelannut myös jääkiekkoa.


title: Kuninkuusravit 2012

text: Vuoden 2012 Kuninkuusravit järjestettiin Mikkelin raviradalla 21.–22. heinäkuuta. Kyseessä olivat kolmannet Mikkelissä pidetyt Kuninkuusravit, edelliset oli paikkakunnalla järjestetty vuosina 1979 ja 1996. Uudeksi ravikuninkaaksi Mikkelissa kruunattiin Harri Koivusen ohjastama ja Bella Varjosen omistama ja valmentama Erikasson. Tammojen kuningatartitteli puolestaan meni Sirun Valpuriinalle, jota ohjasti Jouni Törmänen.


title: Kuninkuusravit 2012

text: Aurinkoisessa ja lämpimässä säässä järjestettyjä kilpailuja seurasi kahden päivän aikana yli 52 000 katsojaa. Totopelien kokonaisvaihto kohosi 4,7 miljoonaan euroon. Mikkelin Kuninkuusraveissa vieraili myös tasavallan presdentti Sauli Niinistö puolisoineen, joka perinteiseen tapaan toimi kilpailujen suojelijana.


title: Kuninkuusravit 2012

text: Kuninkuusravien yhteydessä kilpaillaan perinteisesti myös 4- ja 5-vuotiaille suomenhevosille tarkoitetut Pikkuprinssi ja Pikkukunkku. 4-vuotiaiden Pikkuprinssin voitti Mikkelissä Hannu Torvisen ohjastama Virikari ja 5-vuotiaiden Pikkukunkun Tommi Kylliäisen Elmoori.


title: Kuninkuusravit 2012

text: Oriiden kuninkuuskilpailuun lähti matkaan 11 valjakkoa, kun Tähen Tuuri joutui jäämään kilpailusta pois hankosidevamman vuoksi. Kilpailun lauantainen avausmatka alkoi heti dramaattisesti. Suurin suosikki Boker laukkasi jo lähtökiihdytyksessä ja se hylättiin pitkän laukan vuoksi. Boker menetti näin mahdollisuutensa kokonaiskilpailun voittoon. Edellisen vuoden ravikuningas Villihotti puolestaan pilasi juoksunsa maalisuoran alussa tulleeseen laukkaan. Avausmatkan voitti Tero E. Mäenpään ohjastama Turon Myrsky, joka ei kuulunut kilpailun kuumimpiin suosikkeihin.


title: Kuninkuusravit 2012

text: Turon Myrsky voitti myös sunnuntaina ravatun mailin ja niin se lähti 3 100 metrin päätösmatkalle kokonaiskilpailun johdossa 0,2 sekunnin erolla ennen toisena ollutta Erikassonia. Hallitseva ravikuningas Villihotti sijoittui maililla neljänneksi, mutta sen mahdollisuudet tittelin uusimiseen olivat käytännössä menneet, kun ero kärkeen oli kasvanut jo 3,7 sekuntiin.


title: Kuninkuusravit 2012

text: Kuninkuuskilpailun ratkaisu nähtiin sunnuntaina pitkällä ja vaativalla 3 100 metrin matkalla. Ensimmäistä kertaa kuninkuustittelia tavoitellut Turon Myrsky ei kestänyt kokeneempien kilpakumppanien vauhdissa, vaan jäi päätösmatkalla lopulta viidenneksi tasan kaksi sekuntia voittaneesta I.P. Lennosta jäljessä. Kun kokonaiskilpailussa toisena ollut Erikasson hävisi I.P. Lennolle vain 0,4 sekuntia kruunattiin ori uudeksi Ravikuninkaaksi. Harri Koivusen ohjastama Erikasson saavutti ykkössijansa voittamatta yhtään osalähtöä. Koivuselle kuninkuustitteli oli ohjjastajana jo kolmas, hän oli aikaisemmin voittanut sen Petten rattailla vuosina 1993 ja 1994. Erikassonille ravikuninkuus oli ensimmäinen ja se tuli toisella yrittämällä. Ensimmäisen kerran Erikasson oli mukana vuonna 2009 Lappeenrannassa, jolloin se sijoittui viidenneksi.


title: Kuninkuusravit 2012

text: Mikkelin kokonaiskilpailussa toiseksi sijoittui Turon Myrsky, joka lopulta hävisi Erikassonille 1,4 sekuntia. Kolmannelle sijalle ylsi päätösmatkan voittaja I.P. Lento. Suosikkina kisaan startannut Boker osallistui vielä sunnuntaiselle mailille, vaikka hevosella ei enää ollutkaan mahdollisuutta kokonaiskilpailun voittoon. Mailin päätyttyä avauskilpailun tavoin täydelliseen epäonnistumiseen ei ori enää osallistunut päätösmatkalle.


title: Kuninkuusravit 2012

text: Mikkelin kuningatarkilpailu koki takaiskun jo ennen osallistujien valintaa, kun selvisi että hallitseva kuningatar I.P. Vipotiina joutuu jättämään kilpailun väliin koukistajajännevamman takia. Avausmatkan voitti johtaneen Mariminin rinnalla juossut 14-vuotias B. Helmiina. Toiseksi kiri sisäratajuoksun jälkeen Oktaavia ja Marimin kesti kolmanneksi. Kilpailun suosikkeihin kuulunut Sirun Valpuriina laukkasi jo lähtökiihdytyksessä ja vielä uudelleen loppukaarteessa.


title: Kuninkuusravit 2012

text: Sunnuntain 1 600 metrin matkan voitti koko matkan johdon jälkeen Marimin. Toiseksi kiri kaukana takana matkannut Sirun Valpuriina, avausmatkan voittanut B. Helmiina puolestaan laukkasi kahdesti. Päätösmatkalle lähdettäessä kokonaiskilpailun kärjessä oli Marimin, joka johti Oktaaviaa 0,5 sekunnilla. Lauantain voittaja B. Helmiina oli pudonnut viidenneksi.


title: Kuninkuusravit 2012

text: Päätösmatkana juostun 3 100 metrin kilpailun voitti ylivoimaisesti Sirun Valpuriina uudella Suomen ennätysajalla. Tamma kruunattiin myös uudeksi Ravikuningattareksi sen voitettua kokonaiskilpailun 0,4 sekunnin erolla ennen pitkällä matkalla toiseksi tullutta B. Turoliita. Kahden matkan jälkeen kuningatarkilpailua johtanut Marimin ei kestänyt päätösmatkan kovaa matkavauhtia ja tippui lopputuloksissa kolmanneksi. Avausmatkan voittanut B. Helmiina laukkasi mailin tapaan myös 3 100 metrillä useampaan kertaan.


title: Emma Madsen

text: Emma Madsen (s. 18. marraskuuta 1988) on tanskalainen jalkapalloilija, pelipaikaltaan hyökkääjä. Hän on pelannut Tanskan naisten maajoukkueessa heinäkuun 2013 loppuun mennessä neljä maaottelua, joista ensimmäiset kaksi kesäkuussa 2011 ja seuraavat kaksi vuoden 2013 EM-kisoissa.


title: Emma Madsen

text: Madsen on edustanut seuratasolla Brøndby IF:ää vuodesta 2009. Vuoteen 2008 saakka hän pelasi BSF:ssä.


title: Edwardjärvenbulbuli

text: Edwardjärvenbulbuli ("Chlorocichla prigoginei") on bulbulien heimoon kuuluva varpuslintu.


title: Edwardjärvenbulbuli

text: Edwardjärvenbulbulia tavataan kotoperäisenä Kongon demokraattisessa tasavallassa. Siitä tunnetaan kaksi esiintymä, ja sen kannaksi on arvioitu 3 500–15 000 yksilöä. Laji on vähenemässä metsänhakkuiden vuoksi, ja se on luokiteltu erittäin uhanalaiseksi.


title: Nanna Christiansen

text: Nanna Christiansen (s. 17. kesäkuuta 1989) on tanskalainen jalkapalloilija, pelipaikaltaan keskikenttäpelaaja. Hän on pelannut Tanskan naisten maajoukkueessa huhtikuun 2018 loppuun mennessä 89 maaottelua ja tehnyt niissä kahdeksan maalia. Hän pelasi yhden ottelun vuoden 2013 EM-kisoissa ja kuului myös vuoden 2009 EM-kisajoukkueeseen mutta ei päässyt pelaamaan lopputurnauksessa. Vuoden 2017 EM-kisoissa hän saavutti hopeaa. Ensimmäisen maaottelunsa hän pelasi maaliskuussa 2009.


title: Nanna Christiansen

text: Christiansen on edustanut seuratasolla Brøndby IF:ää vuosina 2007–2013 ja uudelleen vuodesta 2014. Hän on pelannut myös BK Skjoldissa.


title: Puhdistuksen yö

text: Puhdistuksen yö () on vuonna 2013 ensi-iltansa saanut James DeMonacon ohjaama tieteistrilleri. Elokuvan pääosissa esiintyvät Ethan Hawke ja Lena Headey. Elokuva sijoittuu lähitulevaisuuteen, jossa "Puhdistuksen Yönä" kerran vuodessa mistään rikoksesta ei rangaista.


title: Rugby World Cup Sevens

text: Rugby World Cup Sevens on rugbyn seitsemän pelaajan joukkueilla pelattavan rugby-7-muodon maailmanmestaruuskilpailut. Miesten kilpailu on järjestetty neljän vuoden välein vuodesta 1993 ja naisten vuodesta 2009 lähtien.


title: Kongonruskobulbuli

text: Kongonruskobulbuli ("Chlorocichla falkensteini") on bulbulien heimoon kuuluva varpuslintu.


title: Kongonruskobulbuli

text: Kongonruskobulbulia tavataan Angolassa, Kamerunissa, Keski-Afrikan tasavallassa, Kongossa, Kongon demokraattisessa tasavallassa, Päiväntasaajan Guineassa ja Gabonissa. Sitä on kuvailtu paikallisesti yleisestä harvinaiseksi..


title: Karoline Smidt Nielsen

text: Karoline Smidt Nielsen (s. 12. toukokuuta 1994) on tanskalainen jalkapalloilija, pelipaikaltaan keskikenttäpelaaja. Hän on pelannut Tanskan naisten maajoukkueessa heinäkuun 2013 loppuun mennessä viisi maaottelua. Hän pelasi vuoden 2013 EM-kisoissa yhden ottelun. Ensimmäisen maaottelunsa hän pelasi joulukuussa 2012.


title: Karoline Smidt Nielsen

text: Nielsen on edustanut seuratasolla Fortuna Hjørringia vuodesta 2012.


title: Karoline Smidt Nielsen

text: Karoline Smidt Nielsenin äiti Lone Smidt Nielsen oli myös maajoukkuejalkapalloilija.


title: Metsäbulbuli

text: Metsäbulbuli ("Atimastillas flavicollis") on bulbulien heimoon kuuluva varpuslintu.


title: Metsäbulbuli

text: Metsäbulbulia tavataan Afrikassa Senegalin, Etiopian ja Angolan välisellä alueella. Sen on raportoitu olevan yleinen tai paikallisesti runsaslukuinen, ja sen kannankehitys on vakaa. Laji on luokiteltu elinvoimaiseksi.


title: Valkoluomibulbuli

text: Valkoluomibulbuli ("Chlorocichla simplex") on bulbulien heimoon kuuluva varpuslintu.


title: Valkoluomibulbuli

text: Valkoluomibulbulia tavataan Afrikan länsi- ja keskiosissa. Sen on raportoitu olevan yleinen tai paikallisesti runsaslukuinen, ja sen kannankehitys on vakaa. Se on luokiteltu elinvoimaiseksi.


title: Cecilie Sandvej

text: Cecilie Sandvej (s. 13. kesäkuuta 1990) on tanskalainen jalkapalloilija, pelipaikaltaan puolustaja. Hän on pelannut Tanskan naisten maajoukkueessa huhtikuun 2018 loppuun mennessä 35 maaottelua ja tehnyt niissä yhden maalin. Hän pelasi vuoden 2013 EM-kisoissa yhden ottelun. Vuoden 2017 EM-kisoissa hän saavutti hopeaa. Ensimmäisen maaottelunsa hän pelasi heinäkuussa 2009.


title: Cecilie Sandvej

text: Sandvej on edustanut seuratasolla Brøndby IF:ää vuosina 2009–2014 sekä Saksassa SC Sandia vuosina 2014–2017 ja 1. FFC Frankfurtia vuodesta 2017.


title: Viidakkobulbuli

text: Viidakkobulbuli ("Chlorocichla laetissima") on bulbulien heimoon kuuluva varpuslintu.


title: Viidakkobulbuli

text: Viidakkobulbulia tavataan Kongon demokraattinen tasavalta, Keniassa, Etelä-Sudanissa, Sudanissa, Tansaniassa, Ugandassa ja Sambiassa. Sen on raportoitu olevan paikallisesti yleinen, ja sen kannankehitys on vakaa. Se on luokiteltu elinvoimaiseksi.


title: Lounais-Hämeen vaakuna

text: Lounais-Hämeen vaakuna on Hämeen historialliseen maakuntaan kuuluvan Lounais-Hämeen epävirallinen tunnus.


title: Lounais-Hämeen vaakuna

text: Lounais-Hämeellä ei ole koskaan ollut hallinnollista asemaa vaan alue on muodostunut 1900-luvun alkupuolella aatteellisen yhteistoiminnan tuloksena Hämeen historiallisen maakunnan lounaisimpaan osaan. Alueella toimivat muiden muassa vuonna 1923 perustettu Lounais-Hämeen kotiseutu- ja museoyhdistys ja vuonna 1951 perustettu Lounais-Hämeen luonnonsuojeluyhdistys.


title: Lounais-Hämeen vaakuna

text: Lounais-Hämeen vaakunan on suunnitellut vuonna 1955 suomalainen heraldikko Gustaf von Numers. Aiheen vaakunaan on antanut historiantutkija Aulis Oja ja se perustuu 1500-luvulla käytössä olleeseen Sääksmäen kihlakunnan sinettiin. Vaakunan aiheena on punaisessa kentässä hopeinen nouseva ilves, jolla varukset ovat kultaiset ja korvatöyhdöt mustat. Ilves on aiheena myös Hämeen historiallisen maakunnan vaakunassa.


title: Vyjayanthimala

text: Vyjayanthimala Bali (s. 13. elokuuta 1936), myös pelkästään Vyjayanthimala, on intialainen elokuvanäyttelijä, Bharata Natyam -tanssija, karnaattisen musiikin laulaja ja poliitikko. Hän on myös innokas golfaaja.


title: Vyjayanthimala

text: 20-vuotisen näyttelijän uransa aikana Vyjayanthimala kuului Bollywoodin suurimpiin tähtiin 1950- ja 1960-luvulla. Hän oli ensimmäinen eteläintialainen naisnäyttelijä, josta tuli kansallinen tähti, ja hän teki tietä muille eteläintialaisille näyttelijättärille Bollywoodissa. Vyjayanthimala oli myös yksi niistä, jotka toivat puoliklassisen tanssin Bollywoodiin. Hän sai elokuvien tanssinumeroillaan lempinimen ”Twinkle toes”.


title: Vyjayanthimala

text: Vyjayanthimala menetti kiinnostuksensa elokuviin mentyään naimisiin ja hän jätti elokuva-alan vuonna 1970, vaikka elokuvantekijä Baldev Raj Chopran mielestä Vyjayanthimala olisi voinut jatkaa helposti vielä yhden vuosikymmenen pääroolien näyttelijänä. Lopetettuaan näyttelemisen hän jatkoi uraansa Bharata Natyam -tanssijana.


title: Vyjayanthimala

text: Vyjayanthimala meni naimisiin tohtori Chamanlal Balin kanssa vuonna 1968. Heidän ainoa poikansa Suchindra Bali on myös yrittänyt luoda uraa näyttelijänä.


title: Ursuksen kosto

text: Ursuksen kosto () on vuonna 1961 valmistunut italialainen seikkailuelokuva. Tyylilajiltaan peplumia edustavan elokuvan on ohjannut Luigi Capuano. Sen päähenkilöä Ursusta esittää kanadalaissyntyinen kehonrakentaja ja showpainija Samson Burke.


title: Ursuksen kosto

text: Kaarian kuningas Zagro kaappaa Lyykian prinsessan Siran ottaakseen vallan myös tämän kotimaassa. Voimamies Ursus ja hänen pikkuveljensä Dario ystävineen tekevät Zagron aikeet tyhjiksi. Lopuksi Ursus ja Sira saavat toisensa.


title: Ursuksen kosto

text: Techniscope-tekniikalla Eastmancolor-väreissä kuvattu "Ursuksen kosto" on hyvin tavanomainen peplumelokuva. Siinä on komeat lavasteet, kauniita maisemia ja runsaasti toimintaa, mutta kirveellä veistetty Samson Burke ensimmäisessä italialaisroolissaan on näyttelijänä kuin puujumala ja myös muut henkilöhahmot ovat täysin yksiulotteisia. Juoni on heikko ja varsinkin Ursuksen ja Siran rakkaustarina jää täydellisen epäuskottavaksi.


title: Ursuksen kosto

text: Samson Burkelle "Ursuksen kosto" oli miellyttävä kokemus: ”He tarvitsivat mielellään pitemmän henkilön, koska suurin osa muista näyttelijöistä oli lyhyitä. Sain kuulla tuotannosta ja lähetin sinne valokuvia Stooges-elokuvasta ("The Three Stooges Meet Hercules", jossa Burke näytteli Herkulesta). Italialainen agenttini sopi asiasta tuotantoyhtiön kanssa ja sain osan. Kun koneeni laskeutui Italiaan, kaikki oli jo valmiina. Muistan vain, että minulla oli valtavan hauskaa. Italialaiset olivat hienoa väkeä, ja ruoka oli mahtavaa.”


title: Ursuksen kosto

text: Burken mukaan "Ursuksen kostossa" käytettiin samaan aikaan kuvatun Joseph L. Mankiewiczin "Kleopatran" lavasteita. Elokuva julkaistiin Länsi-Saksassa nimellä "Herkules, der Held von Karthago" (”Herkules, Karthagon sankari”).


title: Ursuksen kosto

text: Yhdysvaltalaisen Sinister Cineman DVD-julkaisu on laadultaan heikko ja Alpha Videon julkaisu ala-arvoinen. Italialaiseen "Sfide titaniche" TV-sarjaan kuuluva erinomainen laajakangasversio ei liene ilmestynyt DVD:llä.


title: Monteforte Irpinon bussiturma

text: Monteforte Irpinon bussiturma tapahtui Monteforte Irpinon kylän lähellä Avellinon maakunnassa Italiassa 28. heinäkuuta 2013. Linja-auto-onnettomuudessa kuoli 38 ihmistä ja kymmenen loukkaantui. Yksi kuolleista oli kuljettaja. Onnettomuuden syytä ei vielä tiedetä, mutta jarrujen pettämistä epäillään. Eräs eloonjäänyt sanoi kuljettajan menettäneen linja-auton hallinnan, kun yksi auton renkaista puhkesi.


title: Monteforte Irpinon bussiturma

text: Matkustajia oli noin 50, ja he olivat palaamassa kotiin pyhiinvaellukselta. Syyksi on paljastunut kardaanin irtoaminen, jonka jälkeen se löi käsijarrukellot rikki.


title: Markus Lauridsen

text: Markus Holton Lauridsen (s. 28. helmikuuta 1991 Gentofte, Tanska) on tanskalainen jääkiekkopuolustaja, joka pelaa Ruotsin SHL-liigan HV71:ssä.


title: Markus Lauridsen

text: Lauridsen debytoi kotikaupunkinsa joukkueessa, Gentofte Starsissa jo 15-vuotiaana Tanskan I-divisioonassa kaudella 2006–2007. Kaudeksi 2006–2007 hän siirtyi Ruotsiin ja Linköpings HC:n J18-junioreihin. Kolmen Linköpingin junioreissa vietetyn vuoden jälkeen Lauridsen siirtyi kaudeksi 2010–2011 USHL-joukkue Green Bay Gamblersiin. Hän voitti siellä toisen kauden 2011–2012 päätteeksi sarjan mestaruuden, Clark Cupin.


title: Markus Lauridsen

text: Lauridsen kiinnitettiin St. Cloud State Universityn yliopistojoukkueeseen vuonna 2010 ja olisi siirtynyt sinne USHL:n jälkeen. Hän ei kuitenkaan siirtynyt St. Claud Staten joukkueeseen, vaan Lauridsen liittyi Colorado Avalanchen harjoitusleirille syksyllä 2012. NHL:n työsulku sai hänet tekemään AHL-sopimuksen Lake Erie Monstersin kanssa kaudeksi 2012–2013. Lauridsen vietti syyskautensa kuitenkin suurimmaksi osaksi CHL-joukkue Denver Cutthroatsin vahvuudessa ja hän palasi Monstersiin koko loppukaudeksi tammikuussa 2013. Lauridsen pelasi kauden aikana AHL:ssä 36 runkosarjaottelua tehden 12 syöttöpistettä.


title: Markus Lauridsen

text: Maaliskuussa 2013 Lauridsen teki kaksivuotisen tulokassopimuksen Avalanchen kanssa. Kaudet 2013–2014 ja 2014–2015 hän pelasi kokonaan Monstersissa.


title: Markus Lauridsen

text: Kaudeksi 2015–2016 Lauridsen palasi Eurooppaan ja siirtyi vuoden mittaisella sopimuksella HockeyAllsvenskan-joukkue AIK IF:ään. Hän oli kahdeksalla osumallaan joukkueen eniten maaleja tehnyt puolustaja Andreas Hjelmin kanssa. Lauridsen eteni AIK:n kanssa SHL:n nousukarsintoihin, mutta joukkue jäi kuitenkin ilman sarjanousua Karlskrona HK:n voitettua ottelusarjan voitoin 4-1. Hän siirtyi kuitenkin itse kaudeksi 2016–2017 kaksivuotisella sopimuksella SHL:n nousijajoukkue Leksands IF:n riveihin. Joukkue putosi kauden päätteeksi kuitenkin Allsvenskaniin.


title: Markus Lauridsen

text: Lauridsen siirtyi kaudeksi 2017–2018 vuoden mittaisella sopimuksella Saksan DEL-liigan EHC Müncheniin. Hän voitti kauden päätteeksi Saksan-mestaruuden. Kaudeksi 2018–2019 Lauridsen palasi Ruotsiin ja siirtyi kaksivuotisella sopimuksella SHL-joukkue HV71:een.


title: Markus Lauridsen

text: Lauridsen edusti Tanskaa MM-kilpailuissa vuosina 2013, 2014, 2015, 2016 ja 2017. Hän pelasi myös Pyeongchangin olympiakisojen 2018 karsinnoissa.


title: Markus Lauridsen

text: Lauridsen pelasi myös alle 20-vuotiaiden I-divisioonan MM-kilpailuissa vuosina 2010 ja 2011. Ensimmäinen turnaus päättyi A-lohkon hopeaan ja hänet palkittiin turnauksen parhaana puolustajana. Jälkimmäinen turnaus päättyi B-lohkon kultaan ja sarjanousuun seuraavaksi vuodeksi pääsarjaan. Lauridsen voitti puolustajien piste- ja syöttöpörssin tehoilla 1+6=7 ja jakoi koko turnauksen syöttöpörssin voiton Kroatian Mislav Blagusin kanssa.


title: Markus Lauridsen

text: Lauridsen pelasi myös alle 18-vuotiaiden MM-kilpailuissa vuosina 2008 ja 2009. Tanska putosi ensimmäisen turnauksen päätteeksi I-divisioonaan, jonka B-lohkon hopeaa Lauridsen voitti jälkimmäisestä turnauksesta.


title: Markus Lauridsen

text: Lauridsenin isoveli Oliver on Tanskan maajoukkuepuolustaja, joka pelaa KHL-joukkue Jokereissa. Hän on pelannut urallaan myös 16 NHL-ottelua Philadelphia Flyersissa.


title: Jagdish Raj

text: Jagdish Raj Khurana (1928 – 28. heinäkuuta 2013) oli intialainen näyttelijä. Bollywoodissa vaikuttanut Raj näytteli vuodesta 1939 vuoteen 2004 asti kaikkiaan 259 elokuvassa. Hän näytteli poliisietsivää 144 elokuvassa.


title: Tuuli nousee

text: Tuuli nousee () on vuonna 2013 ensi-iltansa saanut japanilainen animaatioelokuva, jonka on käsikirjoittanut ja ohjannut Hayao Miyazaki ja tuottanut Studio Ghibli. Elokuva perustuu samannimiseen mangaan, joka puolestaan perustuu Tatsuo Horin kirjoittamaan pienoisromaaniin. "Tuuli nousee" on Mitsubishi A6M Reisen -hävittäjän suunnittelijan Jirō Horikoshin fiktiivinen elämäkerta.


title: Tuuli nousee

text: Miyazaki on ilmoittanut, että hän jää eläkkeelle ja "Tuuli nousee" jää hänen viimeiseksi pitkäksi elokuvakseen.


title: Tuuli nousee

text: "Tuuli nousee" on ollut Japanissa suuri yleisömenestys. Elokuva on esitetty Venetsian, Telluriden ja New Yorkin elokuvajuhlilla.


title: Tuuli nousee

text: Elokuva oli ehdokkaana parhaan animaatioelokuvan Oscar-palkinnon saajaksi vuonna 2014, mutta palkinto myönnettiin elokuvalle "Frozen – huurteinen seikkailu".


title: Samuel Koskinen

text: Samuel Koskinen (1850 Oripää – 1925 Turku) oli turkulainen maalarimestari ja Suomen merkittävimpiä koristemaalareita. Koskisen tekemiä koristemaalauksia löytyy ympäri Suomea muun muassa Turusta lta ja Säästöpankin talosta, Helsingistä Kansallisarkistosta ja Säätytalosta sekä Tampereen raatihuoneelta.


title: Samuel Koskinen

text: Koskinen aloitti maalaamisen jo nuorena. Hän lähti Turkuun maalarinoppiin ja opiskeli Suomen taideyhdistyksen piirustuskoulussa. Parikymppisenä Koskinen muutti Tukholmaan, jossa hän kävi teknillistä korkeakoulua ja piti siellä myös vähän aikaa omaa liikettä. Myöhemmin Koskinen työskenteli useita vuosia Euroopassa muun muassa Pariisissa, Wienissä ja Berliinissä. Turkuun paluu tapahtui vuonna 1883, ja saatuaan mestarinarvon Koskinen avasi oman liikkeen, josta tuli myöhemmin aikansa arvostetuin ja suurin. Koskisen maalariliikessä työskenteli parhaimmillaan 70 maalaria, muun muassa Salomo Wuorio työnjohtajana.


title: Samuel Koskinen

text: Samuel Koskisen ja hänen vaimonsa Ida Koskisen jälkisäädöksen osoittamilla varoilla perustettiin Suomen ensimmäinen maalausalan oppilaitos Turun Ammattiopisto (nyk. Turun Ammattiopistosäätiö) vuonna 1929. Koskinen on Turun maalarimestariyhdistyksen perustajajäsen.


title: Samuel Koskinen

text: Turussa Hämeenkadulla sijaitsee Koskisen itselleen vuonna 1883 ostama talo, joka on nykyään kulttuurihistoriallisesti arvokas kiinteistö ja tunnetaan nimellä "Samuel Koskisen talo". Turun Ammattiopistosäätiön ja Turun maalarimestariyhdistyksen omistukseen talo tuli vuonna 2003, ja vuodesta 2004 lähtien kiinteistöä on rekonstroitu koristemaalauksilla, jotka Koskisen maalausliike teki eri puolilla Suomea. Talossa on myös restauroitu Koskisen aikaisia koristemaalauksia.


title: Aleksandr Kaljanin

text: Aleksandr Igorevitš Kaljanin (ven. Александр Игоревич Калянин) (24. syyskuuta 1987 Tšeljabinsk, Venäjän SFNT, Neuvostoliitto – 7. syyskuuta 2011) oli venäläinen jääkiekkohyökkääjä. Hän pelasi KHL-joukkue Lokomotiv Jaroslavlissa. Kaljanin menehtyi miltei koko joukkueensa kanssa lento-onnettomuudessa Venäjällä lähellä Jaroslavlin kaupunkia. Joukkue oli matkalla Minskiin Valko-Venäjälle, missä joukkueen oli tarkoitus pelata kauden ensimmäinen peli.


title: Aleksandr Kaljanin

text: Aleksandr Kaljanin aloitti peliuransa Traktor Tšeljabinskin kakkosjoukkueessa kaudella 2003–2004. Seuraavana vuonna hän oli jo ykkösjoukkueessa kahden ottelun verran. Kaudella 2005–2006 hän aloitti Lokomotiv Jaroslavlissa, jossa pelasi ykkösjoukkueessa viisi ottelua ja teki kaksi maalia. Nämä olivat hänen ensimmäiset pelinsä Venäjän pääsarjassa. Seuraavalla kaudella hän pelasi alemmassa sarjassa Dizel Penzan joukkueessa. Kaudella 2007–2008 hän pelasi Jaroslavlissa jälleen yhden ottelun, mutta siirtyi pääsarjaan palanneen Tšeljabinskin Traktoriin, jonka vakiokokoonpanoon hän pääsi ja pelasi 30 peliä tehden kuusi maalia ja syöttäen yhdeksän. Traktor pääsi myös playoffseihin, joissa Kaljaninille kertyi kolme peliä. Ammattilaisliiga KHL aloitti toimintansa vuonna 2008, ja siitä asti Kaljanin kuului lähes koko ajan Jaroslavlin vakiomiehistöön kohtalokkaaseen lento-onnettomuuteen saakka.


title: Jesse Huta Galung

text: Jesse Huta Galung (s. 6. lokakuuta 1985 Haarlem) on hollantilainen tennispelaaja. Huta Galung voitti heinäkuussa 2013 Tampere Openin, joka oli hänen yhdeksäs ATP Challenger -tason turnauksen voitto.


title: Savarin vaatetehtaan romahdus

text: Kahdeksankerroksinen tehdasrakennus Rana Plaza romahti Savarin alueella Bangladeshin pääkaupungissa Dhakassa 24. huhtikuuta 2013. Yli 1 100 ihmistä menehtyi ja 2 500 loukkaantui. Rakennuksen romahdus oli yksi maailman tuhoisimmista rakennusonnettomuuksista. Rakennuksen nimi oli Rana Plaza Awamiliittolaisen poliitikon Sohal Ranan mukaan.


title: Savarin vaatetehtaan romahdus

text: Tehdasrakennuksen romahtamisen syynä oli se, ettei rakennusta oltu tarkoitettu teollisuuskäyttöön: talon rakenteet eivät kestäneet sisällä olevien generaattoreiden ja muiden teollisuuslaitteiden aiheuttamaa tärinää. Dhakassa sähkönjakelussa on usein häiriöitä, minkä vuoksi tehtailla on usein omat generaattorit. Rana Plazassa generaattorit oli sijoitettu määräysten vastaisesti talon ylimpään kerrokseen. Generaattorien aiheuttama jatkuva tärinä aiheutti halkeamia rakennuksen kantaviin rakenteisiin. Tehtaan työntekijät havaitsivat halkeamat ja kertoivat niistä tehtaan johdolle, mutta johto ei piitannut talon rapistumista enteilevistä merkeistä vaan pakotti työntekijät takaisin töihin.


title: Savarin vaatetehtaan romahdus

text: Talossa oli myös alun perin ollut lupa vain kuuteen kerrokseen, mutta Savarin pormestarin toimisto salli kolmen lisäkerroksen rakentamisen tehtaaseen. Rakentajien käyttämien rakennusmateriaalien todettiin olleen huonoja.


title: Savarin vaatetehtaan romahdus

text: Kansainvälinen kuluttajaliike, kansainvälinen AY-liike ja YK:n työjärjestö ILO alkoivat vaatia onnettomuuden syiden kunnollista tutkintaa ja korvauksia onnettomuuden uhreille. Vastuuseen haluttiin myös kansainvälisesti toimivat vaatebrändit, jotka tuottivat vaatteita tehtaassa alihankintana. Rana Plaza oli monen länsimäisen vaateyrityksen alihankkija, erityisesti on mainittu Primark ja Loblaw.


title: Savarin vaatetehtaan romahdus

text: Savarin kaupunginjohtajaa vastaan aloitettiin rikostutkinta, koska hän oli myöntänyt luvan kolmen lisäkerroksen rakentamiseen. Onnettomuuden jälkeen kiinnitettiin huomiota moneen Bangladeshin tehdasrakennukseen ja saatiin aikaiseksi palo- ja rakennusturvallisuutta koskeva sopimus brändien ja ammattiliittojen välillä. Sen tavoitteena on parantaa työympäristön turvallisuutta ja taata työntekijöille sellaiset olot, ettei näillä ei ole jatkuvaa pelkoa tuhoisasta tulipalosta, rakennuksen sortumisesta tai muista vaarallisista työoloista johtuvista onnettomuuksista.


title: Savarin vaatetehtaan romahdus

text: Kun onnettomuudesta oli kulunut puoli vuotta, ei työntekijöille oltu maksettu vielä minkäänlaisia korvauksia. Kansainvälinen työjärjestö (ILO), Bangladeshin hallitus ja vaateteollisuus, ammattiliitot ja länsimaiset yritykset neuvottelivat korvauksista työntekijöille ja heidän omaisilleen. Kun onnettomuudesta oli kulunut kaksi vuotta, korvauksia oli kerätty 21 miljoonan euron verran, mutta summasta puuttui edelleen kahdeksan miljoonaa euroa. Kansainvälinen AY-liike kampanjoi vuoden 2015 alkukuukausina niitä vaatevalmistajia vastaan, jotka eivät ole maksaneet onnettomuuden uhreille ja omaisille sovittuja korvauksia. Korvauksista oli laadittu maksusuunnitelma ja sopimus, mutta jotkut suuret vaatevalmistajat, kuten Benetton, eivät ole vielä maksaneet korvauksia.


title: Savarin vaatetehtaan romahdus

text: Kansainvälinen palvelualojen työntekijöiden maailmanliitto Uni Global Union ja teollisuusalojen ammattiliittojen kattojärjestö IndustriALL ovat tehneet etenkin Benettonin toiminnan takia useita julkilausumia, joissa yhtiötä vaaditaan maksamaan 1,1 miljoonan euron osuutensa korvauksista.


title: Savarin vaatetehtaan romahdus

text: Rakennuksen omistaja tuomittiin kolmeksi vuodeksi vankilaan.


title: Luettelo IFK Mariehamnissa Veikkausliiga-otteluita pelanneista jalkapalloilijoista

text: Jalkapalloseura IFK Mariehamn nousi Suomen pääsarjatasolle Veikkausliigan vuonna 2005 ja on pelannut Veikkausliigassa siitä lähtien. Tämä artikkeli on luettelo IFK Mariehamnissa vähintään yhden Veikkausliiga-ottelun pelanneista jalkapalloilijoista.


title: Vuoden 2013 Atlantin hurrikaanikausi

text: Vuoden 2013 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 29. marraskuuta 2013.


title: Vuoden 2013 Atlantin hurrikaanikausi

text: Kausi oli hiljaisin miesmuistiin: hurrikaaneja on ollut viimeksi näin vähän vuonna 1982. Trooppisia myrskyjä havaittiin vain 13, ja niistä vain kaksi kasvoi hurrikaaneiksi: Humberto ja Ingrid. Kumpikaan niistä ei noussut voimaakkaaksi hurrikaaniksi, jonka rajana NOAA pitää Saffir-Simpsonin 3. luokkaa.


title: Vuoden 2013 Atlantin hurrikaanikausi

text: Matalapaine on trooppinen, jos siinä ei ole keskileveysasteiden matalapaineille tyypillisistä rintamarakennetta ja se on silti aktiivinen yli 24 tuntia ja jos se muodostuu tropiikissa tai subtropiikissa. Trooppista matalapainetta sanotaan trooppiseksi myrskyksi, jos sen tuulennopeuden suurin minuutin keskiarvo kymmenen metrin korkeudella on yli 32 m/s, ja hurrikaaniksi, jos tuulennopeus ylittää 33 m/s.


title: Vuoden 2013 Atlantin hurrikaanikausi

text: Trooppisten myrskyjen ja hurrikaanien nimet tiedettiin jo ennalta, sillä ne poimittiin listalta: Andrea, Barry, Chantal, Dorian, Erin, Fernand, Gabrielle, Humberto, Ingrid, Jerry, Karen ja Lorenzo. Ne ovat vuorotellen miesten ja naisten nimiä. Aakkoslistasta on kuitenkin poistettu kirjaimet Q, U, X, Y ja Z, koska niillä alkavia nimiä ei ole englannin kielessä tarpeeksi. Kuusi listaa kiertää niin, että samat nimet tulevat käyttöön kuuden vuoden välein, joten nyt käytettiin samoja nimiä kuin 2007. Paljon tuhoa aiheuttaneiden tai jotenkin muuten huomattavien myrskyjen nimet on "jäädytetty", kuten kuuluisien joukkuepelaajien pelinumerot. Jos vuodessa havaitaan enemmän kuin 21 hirmumyrskyä, niiden niminä aletaan käyttää kreikkalaisia kirjaimia (alpha, beta, gamma...).


title: Vuoden 2013 Atlantin hurrikaanikausi

text: Kauden aloitti trooppinen myrsky Andrea, joka aiheutti kaatosateita ja tulvia Kuubassa ja Floridassa 5.-7. kesäkuuta. Noin tuhat ihmistä joutui lähtemään kodeistaan evakkoon.


title: Vuoden 2013 Atlantin hurrikaanikausi

text: Toinen trooppinen myrsky Barry jäi lyhytikäiseksi: se laantui 20. kesäkuuta.


title: Vuoden 2013 Atlantin hurrikaanikausi

text: Kauden ainoat hurrikaanit olivat Humberto (8.-19. syyskuuta) ja Ingrid (12. - 17. syyskuuta). Molemmat jäivät heikoimpaan eli 1. luokkaan. Humberto kehittyi kaukana Atlantin itäosassa. Ingrid kehittyi joitakin päiviä myöhemmin ja aiheutti hurrikaanivaroituksen Meksikossa. Kummallakin tuulennopeus oli suurimmillaan noin 38 m/s.


title: Pasi Haaranen

text: Pasi Haaranen (s. 9. syyskuuta 1957 Helsinki) on suomalainen valokuvaaja.


title: Pasi Haaranen

text:
Haaranen kirjoitti ylioppilaaksi Helsingin Reaalilyseon lukiosta 1978. Hän on työskennellyt valokuvaajana 1980-luvulta lähtien ja tehnyt mainoskuvausta, valokuvannut taide- ja näyttelyjulkaisuihin muun muassa Oulun taidemuseolle ja Taidemaalariliitolle sekä dokumentoinut tanssiteoksia.
Haaranen omistaa yrityksen PR-Studio Oy. Aikaisemmin hän on työskennellyt ScanFoto AB:lla Tukholmassa.


title: Pasi Haaranen

text: Haarasen valokuvia on esitelty näyttelyissä, kuten 2013 Ruotsin Furusundissa Högmarsö Varvin kesäsalongissa.


title: Luettelo televisiosarjan Matlock jaksoista

text: Tämä on luettelo Matlock -televisiosarjan jaksoista. Ohjelma alkoi Yhdysvalloissa 3. maaliskuuta 1986 ja päättyi 7. toukokuuta 1995.


title: Christoph Haberland

text: Christoph Haberland (latviaksi Kristofs Hāberlands, 1750-1803) oli baltiansaksalainen, nykyisen Latvian alueella asunut ja työskennellyt arkkitehti. Häntä pidetään yhtenä Latvian parhaista klassisista arkkitehdeista.


title: Christoph Haberland

text: Haberland opiskeli Berliinissä ja Dresdenissä ja palasi kotimaahansa vuonna 1777. Hänet valittiin seuraavana vuonna Riika pääarkkitehdin assistentiksi. Pääarkkitehdin kuoltua hänet valittiin edeltäjänsä seuraajaksi ja hän hoiti virkaa vuoteen 1789.


title: Christoph Haberland

text: Arkkitehtuurissa Haberlandin johtoajatuksena oli muuttaa keskiaikaisena säilynyt Riika vastaamaan valistuksen ajan ihanteita. Haberland suunnitteli Riikaan 20 asuintaloa ja useita kirkkoja. Kaupungin lähiympäristön säätyläiset pyysivät häntä suunnittelemaan kartanoita. Virossa Valgan ja Võrun kirkot ovat hänen suunnittelemiaan.


title: Sibylla (pikaruokalaketju)

text: Sibylla on vuonna 1932 perustettu ruotsalainen pikaruokalaketju. Yrityksellä on yli 3 500 ravintolaa eri puolella Eurooppaa.


title: Sibylla (pikaruokalaketju)

text: Suomessa Sibylla aloitti vuonna 1997, ja vuoteen 2013 mennessä shop-in-shop-periaatteella toimivia ravintoloita oli maassa 280. Ne toimivat lähinnä huoltoasemien yhteydessä.


title: Joaquim Domingues de Oliveira

text: Joaquim Domingues de Oliveira (4. joulukuuta 1878 Vila Nova de Gaia – 18. toukokuuta 1967) oli Brasiliassa toiminut portugalilaissyntyinen roomalaiskatolinen arkkipiispa. Hänet vihittiin papiksi 21. joulukuuta 1901 ja nimitettiin Florianópolisin (Santa Caterinan) hiippakunnan johtoon 2. huhtikuuta 1914, ja piispaksi vihkiminen seurasi 31. toukokuuta. Pääkonsekraattorina toimi Basilio Pompilj, jota avustivat Leopoldo Duarte e Silva ja Alberto José Gonçalves.


title: Joaquim Domingues de Oliveira

text: Florianópolisista tehtiin 17. tammikuuta 1927 arkkihiippakunta, ja Domingues de Oliveira nimitettiin sen arkkipiispaksi. Hän osallistui Vatikaanin toiseen kirkolliskokoukseen ja kuoli 88-vuotiaana virassa.


title: Andrei Kirjuhin

text: Andrei Anatoljevitš Kirjuhin (ven. Андрей Анатольевич Кирюхин; 4. elokuuta 1987 Jaroslavl – 7. syyskuuta 2011 Jaroslavl) oli venäläinen jääkiekkohyökkääjä. Hän pelasi KHL-joukkue Lokomotiv Jaroslavlissa. Hän voitti hopeaa vuoden 2007 jääkiekon nuorten maailmanmestaruuskilpailuissa. Kirjuhinin isä Anatoli Kirjuhin (1938–2003) oli jalkapalloilija ja valmentaja. Kirjuhin sai surmansa lento-onnettomuudessa 7.9.2011 lähellä Jaroslavlin kaupunkia, kun Lokomotiv Jaroslavlin oli tarkoitus matkata Minskiin Valko-Venäjälle KHL-kauden ensimmäiseen otteluun.


title: Camillo Faresin

text: Camillo Faresin (22. toukokuuta 1914 – 25. tammikuuta 2003) oli Brasiliassa toiminut italialaissyntyinen roomalaiskatolinen piispa. Hänet vihittiin salesiaanien papiksi 9. kesäkuuta 1940 ja nimitettiin Registro do Araguaian koadjuuttoriprelaatiksi sekä Bubastiksen titulaaripiispaksi 13. elokuuta 1954. Piispaksi vihkiminen seurasi 24. lokakuuta. Pääkonsekraattorina toimi Francisco de Aquino Correa, jota avustivat Antônio Campelo de Aragão ja Orlando Chaves.


title: Camillo Faresin

text: Faresinista tuli 14. syyskuuta 1956 Registro de Araguaian prelaatti; vuodesta 1969 hänen johtamansa alueprelatuurin nimi oli Guiratinga. Hän osallistui Vatikaanin toiseen kirkolliskokoukseen ja luopui titulaaripiispan arvosta 26. toukokuuta 1978. Alueprelatuurista muodostettiin 3. lokakuuta 1981 Guiratingan hiippakunta, jonka piispana Faresin toimi, kunnes jäi eläkkeelle 20. marraskuuta 1991.


title: Sjarhei Astaptšuk

text: Sjarhei Iharavitš Astaptšuk (, , 19. maaliskuuta 1990 – 7. syyskuuta 2011) oli valkovenäläinen jääkiekkoilija, joka pelasi KHL-joukkue Lokomotiv Jaroslavlissa. Astaptšuk menehtyi Lokomotiv Jaroslavlin lento-onnettomuudessa 7.9.2011, kun joukkue oli matkalla Minskiin Valko-Venäjälle KHL-kauden ensimmäiseen otteluun.


title: Leopoldo Ruggiero

text: Leopoldo Ruggiero (8. helmikuuta 1821 Napoli – 11. maaliskuuta 1886) oli italialainen roomalaiskatolinen arkkipiispa. Hänet vihittiin papiksi 8. maaliskuuta 1845 ja nimitettiin Sorrenton arkkihiippakunnan johtoon 12. maaliskuuta 1877. Piispaksi vihkiminen seurasi 18. maaliskuuta. Pääkonsekraattorina toimi Luigi Maria Bilio.


title: Leopoldo Ruggiero

text: Ruggiero kuoli 65-vuotiaana virassa.


title: Pavel Snurnitsyn

text: Pavel Sergejevitš Snurnitsyn (ven. Павел Сергеевич Снурницын) (10. tammikuuta 1992 – 7. syyskuuta 2011) oli venäläinen jääkiekkoilija. Hänen seuransa oli KHL-joukkue Lokomotiv Jaroslavl. Snurnitsyn kuoli lento-onnettomuudessa 7.9.2011, kun joukkue oli matkalla Minskiin Valko-Venäjälle KHL-kauden ensimmäiseen otteluun.


title: Pavel Trahanov

text: Pavel Sergejevitš Trahanov (ven. Павел Сергеевич Траханов) (21. maaliskuuta 1978 – 7. syyskuuta 2011) oli venäläinen jääkiekkopuolustaja joka pelasi KHL-joukkue Lokomotiv Jaroslavlissa. Trahanov sai surmansa lento-onnettomuudessa 7.9.2011, kun joukkueen piti matkata Minskiin Valko-Venäjälle KHL-kauden ensimmäiseen otteluun.


title: Florentino Simón y Garriga

text: Florentino Simón y Garriga (14. maaliskuuta 1868 Murchante – 23. marraskuuta 1935) oli Brasiliassa toiminut espanjalainen roomalaiskatolinen piispa. Hänet vihittiin klaretialaisten papiksi 8. marraskuuta 1891 ja nimitettiin São José de Alto Tocantinsin alueprelatuurin johtoon sekä Leucen titulaaripiispaksi 10. huhtikuuta 1931. Piispaksi vihkiminen seurasi 21. kesäkuuta. Pääkonsekraattorina toimi Leopoldo Duarte e Silva, jota avustivat José Marcondes Homem de Melo ja Francisco de Campos Barreto.


title: Florentino Simón y Garriga

text: Simón y Garriga kuoli 67-vuotiaana virassa.


title: Francisco Prada Carrera

text: Francisco Prada Carrera (27. heinäkuuta 1893 Priaranza del Bierzo, Espanja – 7. kesäkuuta 1995) oli Brasiliassa toiminut roomalaiskatolinen piispa. Hänet vihittiin klaretialaisten papiksi 2. kesäkuuta 1917 ja nimitettiin São José de Alto Tocantinsin alueprelatuurin johtoon sekä Bisican titulaaripiispaksi 3. syyskuuta 1946. Piispaksi vihkiminen seurasi 20. lokakuuta. Pääkonsekraattorina toimi Carlos Carmelo de Vasconcellos Motta, jota avustivat Ático Eusébio da Rocha ja José Selva e Amaral.


title: Francisco Prada Carrera

text: Prada Carrera sai 17. tammikuuta 1957 nimityksen Uruaçun piispaksi, jona hän toimi, kunnes jäi eläkkeelle 25. helmikuuta 1976. Hän osallistui Vatikaanin toiseen kirkolliskokoukseen.


title: Maksim Šuvalov

text: Maksim Aleksejevitš Šuvalov (ven. Максим Алексеевич Шувалов) (23. huhtikuuta 1993 – 7. syyskuuta 2011) oli venäläinen jääkiekkopuolustaja, joka valittiin KHL-joukkue Lokomotiv Jaroslavliin kaudeksi 2011–2012. Šuvalov menehtyi lento-onnettomuudessa matkalla KHL-kauden ensimmäiseen otteluun Minskiin, Valko-Venäjälle.


title: Maksim Šuvalov

text: Šuvalov oli HK Rybinskin kasvatti. Lokomotiv Jaroslavl varasi hänet vuonna 2010 ja hän siirtyi seuran juniorijoukkueeseen MHL-liigan Loko Jaroslavliin vuonna 2010. Šuvalovin oli tarkoitus pelata seuran edustusjoukkueessa kaudella 2011–2012. Maajoukkuetasolla Šuvalov voitti pronssia jääkiekon alle 18-vuotiaiden maailmanmestaruuskilpailuissa 2011.


title: Artjom Jartšuk

text: Artjom Nikolajevitš Jartšuk (ven. Артём Николаевич Ярчук) (3. toukokuuta 1990 – 7. syyskuuta 2011) oli venäläinen jääkiekkohyökkääjä joka pelasi KHL-joukkue Lokomotiv Jaroslavlissa. Jartšuk kuoli lento-onnettomuudessa 7.9.2011, kun joukkue oli matkalla KHL-kauden ensimmäiseen otteluun Minskiin Valko-Venäjälle.


title: Vally Weigl

text: Vally Weigl (o.s. Pick) (11. syyskuuta 1894 Wien – 25. joulukuuta 1982 New York) oli itävaltalaissyntyinen, yhdysvaltalaistunut säveltäjä ja musiikkiterapeutti.


title: Vally Weigl

text: Weiglin vanhemmat, lakimies Josef Pick ja Charlotte Pick (o.s. Rubinstein), kasvattivat hänet assimiloituneessa ja poliittisesti liberaalissa juutalaiskodissa. Hänellä oli sisko, Katherina (Käthe) Marianne. Vally Weigl opiskeli musiikkitiedettä Guido Adlerin johdolla Wienin yliopistossa. Lisäksi hän muun muassa sai yksityisopetusta säveltäjä Karl Weigliltä, josta myös tuli hänen puolisonsa vuonna 1921. Pariskunnalle syntyi vuonna 1926 poika Wolfgang Johannes.


title: Vally Weigl

text: Itävalta liitettiin Natsi-Saksaan, ja Weiglit pakenivat vuonna 1938 Sveitsin ja Englannin kautta Yhdysvaltoihin. Weiglin äiti teki itsemurhan 1939, ja Käthe-sisko surmattiin Ravensbrückin keskitysleirillä. Weigl sai miehensä kanssa Yhdysvaltain kansalaisuuden vuonna 1943. Hän aloitti uudessa asuinmaassaan vakavan sävellystyön ja tuotti laajan valikoiman piano-, kamari- ja vokaaliteoksia. Hänen sävellystyylinsä mallina oli 1800-luvun lopun musiikki, ja hän piti etäisyyttä avant gardeen sekä Wienissä että Yhdysvalloissa. Weigl sävelsi vielä vanhoilla päivillään lähes täydellisestä kuulon menetyksestä huolimatta. Hän loi uran musiikkiterapeuttina valmistuttuaan Columbian yliopiston Teachers Collegesta vuonna 1953. Lisäksi hän tunsi kiinnostusta kieliä ja sekä kirjallisuutta kohtaan ja työskentelikin toistuvasti käännöstehtävissä.


title: Vally Weigl

text: Weigl oli pasifisti ja aktiivinen kveekarien jäsen; kveekarit auttoivat häntä pääsemään Yhdysvaltoihin. Pasifismi on esillä joissain hänen teoksistaan ("Requiem for Allison"). Hänen musiikkiinsa vaikutti myös hänen rakkautensa luontoon. Laululla on tuotannossa keskeinen osa. Weigl omisti Jimmy Carterille Carl Sandburgin runoihin säveltämänsä kamarikantaatin "The People, Yes!". Säveltäjä sai vuonna 1976 National Endowment for the Arts -apurahan.


title: Vally Weigl

text: Jäätyään leskeksi vuonna 1949 Weigl vaali kuolleen miehensä musiikillista perintöä ja perusti tätä varten Karl Weigl -muistosäätiön.


title: Matilde Capuis

text: Matilde Capuis (1. tammikuuta 1913 Napoli – 31. tammikuuta 2017 Torino) oli italialainen säveltäjä ja pianisti. Hän opiskeli Venetsiassa sekä Firenzessä ja osallistui Accademia Chigianan mestarikursseille Sienassa. Hän muodosti esiintyjänä duon sellisti U. A. Scabian kanssa. Hän tuli useaan otteeseen palkituksi omilla sävellyksillään, muun muassa naissäveltäjien kansainvälisessä Rubinstein-kilpailussa Buenos Airesissa 1962. Capuisin teosten joukossa ovat sinfonia g-mollissa, "Leggenda per la Notte di Natale" jousille, viulusonaatti g-mollissa, sellosonaatti c-mollissa ja "Fiaba Armoniosa" pianolle. Hän sävelsi myös paljon lauluja.


title: Matilde Capuis

text: Capuis toimi vuodesta 1969 sävellyksen ja musiikin teorian professorina Torinon Giuseppe Verdi -konservatoriossa. Hän jäi eläkkeelle vuonna 1983.


title: Ykkösen kausi 1994

text: Ykkösen kausi 1994 oli Suomen jalkapallon toiseksi korkeimman sarjatason kausi. Kausi pelattiin 14 joukkueen kaksinkertaisena sarjana. Sarjasta nousivat suoraan Veikkausliigaan Helsingin Ponnistus ja Vaasan Palloseura. Neljä viimeistä joukkuetta putosivat suoraan Kakkoseen. Kauden kokonaisyleisömäärä oli 66 610 katsojaa.


title: Ykkösen kausi 1994

text: 15 maalia


title: Ykkösen kausi 1994

text: 14 maalia


title: Ykkösen kausi 1994

text: 12 maalia


title: Ykkösen kausi 1994

text: 11 maalia


title: Crossairin lento 498

text: Crossairin lento 498 oli paikallislento Zürichistä Sveitsistä Dresdeniin Saksaan, joka syöksyi maahan kaksi minuuttia lentoonlähdön jälkeen Niederhaslissa 10. tammikuuta 2000. Saab 340B -koneessa olleet seitsemän matkustajaa ja kolme miehistön jäsentä kuolivat törmäyksessä. Kyseessä oli sveitsiläisen Crossairin ensimmäinen kuolonuhreja vaatinut onnettomuus yhtiön 25-vuotisen historian aikana.


title: Crossairin lento 498

text: Virallisen tutkintaraportin mukaan onnettomuuden aiheutti hallinnan menetys, johon johtivat useat inhimilliset erehdykset. Erään teorian mukaan onnettomuus aiheutui matkapuhelinten käytöstä, joka aiheutti mittari- tai järjestelmähäiriön. Teorian seurauksena matkapuhelinten käyttö lennon aikana kiellettiin useissa maissa.


title: Crossairin lento 498

text: Lennolla käytetty 33-paikkainen Saab 340B oli mansaarelaisen Cinderella Aviationin omistuksessa. Lennon oli tarkoitus lähteä Zürichin kansainväliseltä lentoasemalta kello 18.00 ja saapua Dresdenin lentoasemalle muutamaa tuntia myöhemmin. Onnettomuuspäivänä vallinnut kylmä sää ja tihkusade olivat alueelle tyypillisiä. Lentokone oli kunnossa, ja vaikka sillä olikin lennetty lähes 20 600 tuntia, konetyypillä oli hyvä turvallisuushistoria.


title: Crossairin lento 498

text: Kapteeni oli lentänyt noin 8 450 tuntia, joista lähes 1 900 Saab 340 -koneella. Perämiehellä kokemusta oli noin 2 300 tuntia, joista yli 1 150 kyseisellä konetyypillä. Koneen kyydissä ei ollut rahtia tai postia, ja kone oli tarkoitus huoltaa seuraavan kerran 21 päivän kuluttua.


title: Crossairin lento 498

text: Kone sai lentoonlähtöluvan kello 17.54. Se nousi kiitotieltä 28 ja otti suunnan länteen. 7,2 kilometrin kuluttua kone alkoi yhtäkkiä menettää korkeutta ja kääntyi oikealle, vaikka aiottu reitti kääntyi vasemmalle. Lennonjohto tiedusteli, oliko käännös tarkoituksellinen, johon miehistö vastasi "Stand by (Hetkinen)". Tämän jälkeen koneeseen ei enää saatu yhteyttä.


title: Crossairin lento 498

text: Kello 17:56:27, kaksi minuuttia ja 17 sekuntia lentoonlähdön jälkeen, kone syöksyi maahan pellolle. Viranomaiset päättelivät myöhemmin koneen joutuneen jyrkkään syöksyyn kääntyessään oikealle. Suuri osa koneen hylystä jäi törmäyksen aiheuttamaan kraatteriin, mutta noin 20 prosenttia osista levisi laajalle alueelle koneen etenemissuuntaan päin. Koneen molemmat mustat laatikot vaurioituivat onnettomuudessa, mutta ne eivät tuhoutuneet lukukelvottomiksi.


title: Crossairin lento 498

text: Seitsemästä matkustajasta neljä oli Saksasta, yksi Ranskasta, yksi Sveitsistä ja yksi Espanjasta. Koneen miehistön muodostivat moldovalainen kapteeni Pavel Gruzin, slovakialainen perämies Rastislav Kolesar ja ranskalainen lentoemäntä Séverine Jabrin. Kaikki koneessa olleet kuolivat onnettomuudessa.


title: Crossairin lento 498

text: Onnettomuuden aikaan Crossair oli SAirGroupin tytäryhtiö. Lento 498 oli Crossairin ensimmäinen onnettomuus, jossa menetettiin ihmishenkiä, ja se oli koko SAirGroupin tuhoisin onnettomuus Swissairin lennon 111 jälkeen.


title: Crossairin lento 498

text: Vuonna 2000 Crossairilla oli käytössä 17 Saab 340 -konetta, jotka korvattiin myöhemmin Embraer ERJ 145 -suihkukoneilla. Onnettomuus tapahtui kesken Crossairin ja sen lentäjien välisen palkka- ja työsääntökiistan. Lisäksi kaksi lentäjää oli ennen onnettomuutta kertonut medialle, että joidenkin Crossairin palkkaamien ulkomaisten lentäjien heikko kielitaito muodosti turvallisuusriskin. Monet entisestä itäblokista tulleet lentäjät kävivät vain englannin kielen peruskurssin, mikä aiheutti kommunikaatio-ongelmia. Crossair erotti nämä kaksi lentäjää, mutta lentäjien liitto Crossair Cockpit Personnel ("Crossairin ohjaamohenkilöstö", CCP) nosti heidät liiton johtoon. Onnettomuustutkinnassa paljastui, että lennon 498 moldovalainen kapteeni ja slovakialainen perämies kykenivät keskustelemaan keskenään vain englanniksi, tosin kapteeni Gruzinin kielitaito riitti vain peruskeskusteluun.


title: Crossairin lento 498

text: Onnettomuuden jälkeen sekä Crossair että CCP (mukaan lukien Crossairin erottamat kaksi lentäjää) antoivat julkisen lausunnon. Sen mukaan kiistan ja onnettomuuden yhteensattuma oli hyvin valitettavaa, ja että turman syyksi epäiltiin lentäjän virhettä. Onnettomuustutkijoiden loppuraportti totesi myöhemmin, että lentäjän virhe oli onnettomuuden todennäköinen syy.


title: Crossairin lento 498

text: Saab 340 on laajassa käytössä ympäri maailman. 400 valmistetusta koneesta vain neljä on joutunut onnettomuuteen, jossa on aiheutunut kuolonuhreja. Näistä onnettomuuksista vain kaksi oli tapahtunut ennen lennon 498 onnettomuutta: vuosina 1994 (KLM Cityhopper, kolme kuollutta) ja 1998 (Formosa Airlines, 13 kuollutta).


title: Crossairin lento 498

text: Kapteeni Pavel Gruzinin lihaskudoksista löydettiin jäämiä fenatsepaami-nimisestä rauhoittavasta lääkkeestä. Hänen laukustaan löytyi avattu pakkaus kyseistä lääkettä.


title: Crossairin lento 498

text: Onnettomuuden syyksi ilmoitettiin useat inhimilliset virheet liittyen muun muassa navigaatiojärjestelmän ja autopilotin käyttöön sekä se, että perämies ei tehnyt tarpeeksi estääkseen konetta menemästä syöksykierteeseen tai keskeyttääkseen sitä. Raportin mukaan onnettomuuteen vaikuttivat myös muun muassa kapteenin paineen alla käyttämä, aiemmin opittu toimintamalli sekä Venäjällä ja länsimaissa valmistettujen lentokoneiden mittarien eroavaisuudet.


title: Crossairin lento 498

text: Virallisessa onnettomuustutkintaraportissa ei mainita matkapuhelinten aiheuttamaa häiriötä onnettomuuden pääasialliseksi syyksi. Erillisessä tutkimuksessa selvisi kuitenkin, että koneen autopilotti meni pois päältä samaan aikaan, kun eräs matkustaja sai tekstiviestin ja toisen puhelimeen soitettiin. Tiedon julkistamisen jälkeen useat maat (mukaan lukien Sveitsi) kielsivät matkapuhelimen käytön lentokoneessa.


title: Asessorin naishuolet

text: Asessorin naishuolet viittaa seuraaviin:


title: Kakkosen kausi 1994

text: Kakkosen kausi 1994 oli Suomen jalkapallon kolmanneksi korkeimman sarjatason kausi. Kausi pelattiin neljässä 12 joukkueen lohkossa kaksinkertaisena sarjana. Lohkovoittajat nousivat suoraan Ykköseen. Sijalle 10 ja sitä huonommin sijoittuneet putosivat suoraan Kolmoseen.


title: Kakkosen kausi 1994

text: Ykköseen nousivat K-Team Hämeenlinnasta, Rakuunat Lappeenrannasta, PP-70 Tampereelta ja GBK Kokkolasta. Etelälohkon Vantaan Pallo-70 keskeytti sarjan.


title: Lammasaaren laivaonnettomuus 2012

text: Lammasaaren laivaonnettomuus tapahtui 1. lokakuuta 2012, kun kaksi laivaa törmäsi Hongkongissa lähellä Lamman saarta. Toisessa laivassa oli paikallisen energiayhtiön työntekijöitä perheenjäsenineen, kun taas toinen alus oli vuoroliikenteessä ollut lautta. Onnettomuudessa sai surmansa 39 ihmistä. Kymmeniä ihmisiä loukkaantui, ja yli sata joutui sairaalaan hoidettavaksi. Kaikki kuolleet olivat energiayhtiön työntekijöitä kuljettaneesta aluksesta.


title: Lammasaaren laivaonnettomuus 2012

text: Onnettomuuden jälkeen seitsemän ihmistä pidätettiin epäiltyinä ihmishenkien vaarantamisesta. Onnettomuudessa osallisina olleet alukset olivat nimeltään "Sea Smooth" ja "Lamma IV". Törmäyksestä ei nostettu syytteitä.


title: Lammasaaren laivaonnettomuus 2012

text: Onnettomuus oli tuhoisin merellä tapahtunut onnettomuus Hongkongissa sitten vuoden 1971 onnettomuuden, jossa kuoli 88 ihmistä.


title: Eva Kuhlefelt-Ekelund

text: Eva Kuhlefelt-Ekelund (5. syyskuuta 1892 Loviisa – 7. elokuuta 1984 Helsinki) oli suomalainen arkkitehti..


title: Eva Kuhlefelt-Ekelund

text: Kuhlefelt-Ekelund tuli ylioppilaaksi Helsingin Nya svenska samskolanista vuonna 1910 ja opiskeli arkkitehdiksi Teknillisessä korkeakoulussa, josta hän valmistui vuonna 1916. Naimisiin hän meni toisen arkkitehdin, Hilding Ekelundin, kanssa vuonna 1920. Saatuaan valtion stipendin Kuhlefelt-Ekelund jatkoi opiskelua Tukholmassa vuosina 1919–1921. Hän teki myös opintomatkoja muihin maihin kuten Italiaan, Ranskaan ja Pohjoismaihin. Kuhlefelt-Ekelund työskenteli valmistuttuaan Helsingissä ja Tukholmassa eri arkkitehtitoimistojen palveluksessa. Hän myös kartoitti ja dokumentoi ruotsalaisten kartanoiden ja linnojen puutarhoja toisen suomalaisen arkkitehdin, Elsi Borgin, kanssa. Vuonna 1930 tämän työn pohjalta julkaistiin heidän tekemiään piirustuksia sisältävä kirja "Svenska Trädgårdskonsten". Miehensä kanssa Kuhlefelt-Ekelund perusti yhteisen suunnittelutoimiston Helsinkiin 1927.


title: Eva Kuhlefelt-Ekelund

text: Kuhlefelt-Ekelund teki uraauurtavaa työtä erityisesti pientalojen tyyppipiirustusten suunnittelussa ja Helsingin Apollonkadulle vuonna 1929 valmistuneesta pohjoismaista klassismia edustavasta ruotsinkielisestä yksityisestä tyttökoulusta (Privata svenska flickskolan). Hänen arkkitehtuurilleen oli tyypillistä monumentaalisuus, mikä käy ilmi hänen Loviisaan suunnittelemastaan sankarihauta-alueesta. Toisaalta hän suunnitteli myöhemmin myös kodikkaita sisustuksia ja keittiöitä.


title: Eva Kuhlefelt-Ekelund

text: Kuhlefelt-Ekelundin suunnittelemia kohteita ovat muun muassa seuraavat:


title: Nuijapääkalat

text: Nuijapääkalat (Ateleopodiformes) on viuhkaeväisiin kuuluva kalalahko. Lahkoon kuuluu ainoastaan yksi heimo, nuijapäät (Ateleopodidae), ja siinä neljä sukua ja 12 lajia. Nuijapääkaloja tavataan syvistä vesistä Atlantista, Karibianmereltä ja Tyynestämerestä.


title: Nuijapääkalat

text: Nuijapääkalat ovat pitkänomaisia ja suuripäisä kaloja, joiden ruumis kapenee voimakkaasti pyrstöä kohden. Suurimmillaan ne saavuttavat 2 metrin pituuden. Tyypillisiä piirteitä ovat pehmeä ja hyytelömäinen kuono, korkeahko ja lyhyt selkevä, pitkä peräevä joka yhdistyy pyrstöevään, aikuisilla hyvin pienet vatsaevät ja suomuton ruumis. Selkäranka on vain osittain luutunut ja koostuu suurelta osin rustosta. Väriltään kalat ovat violetinruskeita ja vaaleanruskeita ja evät mustia.


title: Nuijapääkalat

text: Nuijapääkaloja tavataan Atlantin itäosista, Karibianmereltä ja Tyynestämerestä Keski-Amerikan rannikon läheisyydestä. Ne elävät tyypillisesti noin 2900–800 metrin syvyydessä lähellä pohjaa. Nuijapääkalojen ravintoa ovat pohjalla elävät selkärangattomat eläimet kuten merisiilit ja äyriäiset sekä kalat.


title: Asiana Airlinesin lento 214

text: Asiana Airlinesin lento 214 oli Asiana Airlinesin matkustajalento Incheonista, Etelä-Koreasta San Franciscoon, Yhdysvaltoihin 6. heinäkuuta 2013. Lentokoneen laskeutuminen San Franciscon lentoasemalle epäonnistui, kun kone oli laskeutunut liian aikaisin liian matalalle ja pyrstö osui ennen kiitotietä olevaan rantakiveykseen, lentäjien yrittäessä jo vetää laskua ylös. Kone pyöri ja pomppi kiitotiellä hurjasti jä päätyi kiitotien viereen toisen moottorin palaessa. Koneessa oli yhteensä 307 ihmistä, joista suurin osa kiinalaisia, korealaisia ja yhdysvaltalaisia. Onnettomuudessa kuoli kaksi 16-vuotiasta kiinalaista, ja yli 180 loukkaantui. Yksi henkilö kuoli vammoihinsa myöhemmin sairaalassa, jolloin uhriluku nousi kolmeen.


title: Maakuntakukka

text: Maakuntakukka on jonkin valtion jonkin maakunnan tunnukseksi valittu nimikkokukka tai -kasvi. Maakuntakukkia on nimetty ainakin Suomessa ja Ruotsissa. Yhdysvalloissa vastaavasti jokaisella osavaltiolla on oma nimikkokasvinsa.


title: Tania Cagnotto

text: Tania Cagnotto (s. 15. toukokuuta 1985 Bolzano, Italia) on italialainen uimahyppääjä. Hän on Italian ensimmäinen naisuimahyppääjä, joka on voittanut mitalin MM-kisoissa. Cagnotto on voittanut urallaan 41 arvokisamitalia, joista kymmenen on MM-kilpailuista ja kaksi olympialaisista.


title: Tania Cagnotto

text: Cagnotto syntyi Bolzanossa, Italiassa vuonna 1985. Ensimmäisen mitalinsa hän voitti jo 14-vuotiaana. Sen jälkeen hän on kerännyt mitaleita tiuhaan tahtiin arvokilpailuissa. EM-tasolla Cagnotto on voittanut 20 kultamitalia vuodesta 2004 lähtien, ja kuuluukin tällä hetkellä Euroopan parhaimmistoon lajissaan.


title: Tania Cagnotto

text: Cagnotto on voittanut kolme EM-kultamitalia kolmesti vuosina 2009, 2015 ja 2016. Myös vuoden 2013 EM-kilpailuissa Rostockissa Cagnotto voitti kolme mitalia ollen siten kisojen menestynein urheilija. Hän on osallistunut myös olympialaisiin vuodesta 2000 lähtien. Lontoossa 2012 hän hyppäsi kaksi neljättä sijaa ja Riossa 2016 hän saavutti hopeaa kolmen metrin ponnahduslaudan parikilpailussa parinaan Francesca Dallapè ja pronssia kolmen metrin ponnahduslaudan yksilökilpailusta.


title: Tania Cagnotto

text: Cagnotton vanhemmat ovat molemmat entisiä uimahyppääjiä. Isä Giorgio voitti urallaan neljä olympiamitalia, ja vähemmän tunnettu äiti Carmen Casteiner sijoittui parhaimmillaan Montrealin olympialaisissa 10 metrin kerroshypyissä sijalle 19.


title: Carlo Ludovico Bragaglia

text: Carlo Ludovico Bragaglia (8. heinäkuuta 1894 Frosinone – 3. tammikuuta 1998 Rooma) oli italialainen valokuvaaja, käsikirjoittaja sekä teatteri- ja elokuvaohjaaja.


title: Carlo Ludovico Bragaglia

text: Bragaglia oli elokuvastudio Cinesin ensimmäisen toimitusjohtajan Francesco Bragaglian poika ja kirjailija-ohjaaja Anton Giulio Bragaglian sekä taidemaalari Alberto Bragaglian veli. Vuonna 1922 hän perusti veljensä Antonin kanssa kokeellisen teatteriryhmän ja työskenteli myöhemmin Cinesillä valokuvaajana, leikkaajana ja veljensä apuohjaajana. Bragaglian ensimmäinen itsenäinen ohjaustyö oli radiokuunnelmaan perustunut komedia "O la borsa o la vita" (”Rahat tai kuolema”, 1933). Vuonna 1939 hän ohjasi koomikko Totòn elokuvadebyytin "Animali pazzi" (”Hullut eläimet”, 1939). Myöhemmin Bragaglia työskenteli suositun näyttelijäparin Eduardo ja Peppino De Filippon kanssa sekä teki kokonaisen sarjan Totò-elokuvia. 1960-luvun vaihteessa hän ohjasi joukon peplum-filmejä kuten "Hannibal" (1959), "Herkules ja rakkauden kuningatar" (1960) ja "Ursus leijonien laaksossa" (1961).


title: Barthélemy Yaouda Hourgo

text: Barthélemy Yaouda Hourgo (s. 31. tammikuuta 1964) on kamerunilainen roomalaiskatolinen piispa. Hänet vihittiin diakoniksi Maroua-Mokolon hiippakuntaan 16. kesäkuuta 1996, ja Philippe Albert Joseph Stevens vihki hänet sinne papiksi 8. marraskuuta 1997. Hänet nimitettiin 31. toukokuuta 2008 Yagouan hiippakunnan johtoon, ja piispaksi vihkiminen seurasi 1. lokakuuta. Pääkonsekraattorina toimi Robert Sarah, jota avustivat Simon-Victor Tonyé Bakot ja Philippe Albert Joseph Stevens.


title: Anchise Brizzi

text: Anchise Brizzi (5. lokakuuta 1887 Poppi – 29. helmikuuta 1964 Rooma) oli italialainen elokuvaaja.


title: Anchise Brizzi

text: Brizzi aloitti uransa 1920-luvun puolivälissä kahden Maciste-elokuvan kuvaajana. Hänen ensimmäinen merkittävä työnsä oli Alessandro Blasettin suurelokuva "1860" (1933). Myöhemmin Brizzi työskenteli muun muassa Mario Camerinin elokuvissa "Il signor Max" (”Herra Max”, 1937) ja "I grandi magazzini" (”Tavaratalo”, 1939), Mario Soldatin ohjausdebyytissä "Dora Nelson" (1939) sekä useissa Carmine Gallonen musiikkielokuvissa.


title: Anchise Brizzi

text: Toisen maailmansodan jälkeen Brizzi teki uransa ehkä merkittävimmän kuvaustyön, rakeista uutisfilmiä muistuttavan Vittorio De Sican neorealistisen klassikon "Sciuscià – viattomat" (1945). Hän työskenteli Orson Wellesin "Othellossa" (1952), kuvasi Isä Camillo -filmejä sekä koomikko Totòn suositun elokuvan "Totò, Peppino e le fanatiche" (”Totò, Peppino ja fanaatikot, 1958). Brizzin viimeinen työ oli peplum-elokuva "Ursus e la ragazza tartara" (”Ursus ja tataarityttö”, 1962).


title: 126 Velleda

text: 126 Velleda on päävyöhykkeen asteroidi, joka löydettiin 5. marraskuuta 1872. Asteroidin löysi Paul Henry, ja se on nimetty germaanisen mytologian papittaren, mukaan. Asteroidi voidaan luokitella S-tyypin asteroidiksi.


title: 127 Johanna

text: 127 Johanna on suuri ja tumma päävyöhykkeen asteroidi, joka löydettiin 5. marraskuuta 1872. Asteroidin löysi Paul Henry, ja se on todennäköisesti nimetty Jeanne d'Arcin, pyhimyksen ja Ranskan kansallissankarin, mukaan. Asteroidi voidaan luokitella joko C-tyypin tai X-tyypin asteroidiksi tulkinnasta riippuen.


title: 129 Antigone

text: 129 Antigone on päävyöhykkeen asteroidi, joka löydettiin 5. helmikuuta 1873. Asteroidin löysi Christian Heinrich Friedrich Peters, ja se on nimetty Antigonen, kreikkalaisen mytologian Oidipuksen tyttären, mukaan. Asteroidi voidaan luokitella M-tyypin asteroidiksi.


title: Luigi Capuano

text: Luigi Capuano (13. heinäkuuta 1904 Napoli – 20. lokakuuta 1979 Rooma) oli italialainen elokuvaohjaaja.


title: Luigi Capuano

text: Capuano toimi lentäjänä toisessa maailmansodassa ja työskenteli sen jälkeen urheilutoimittajana. Hän aloitti ohjaajanuransa vasta 43 vuoden ikäisenä. Capuano ohjasi aluksi etenkin melodraamoja ja napolilaiskomedioita, myöhemmin seikkailu- ja jännityselokuvia ja lopulta westernejä ja vakoilutarinoita. Hänet tunnetaan myös taiteilijanimellä "Lewis King".


title: Sosthène Léopold Bayemi Matjei

text: Sosthène Léopold Bayemi Matjei (s. 26. joulukuuta 1964) on kamerunilainen roomalaiskatolinen piispa. Hänet vihittiin papiksi Esékan hiippakuntaan 12. helmikuuta 1994 ja nimitettiin Obalan hiippakunnan johtoon 3. joulukuuta 2009. Piispaksi vihkiminen seurasi 2. helmikuuta 2010. Pääkonsekraattorina toimi Simon-Victor Tonyé Bakot, jota avustivat Jérôme Owono-Mimboe ja Jean-Bosco Ntep.


title: Kreikan Superliigan kausi 2013–2014

text: Kreikan Superliigan kausi 2013–2014 oli järjestyksessään Kreikan Superliigan kahdeksas ja kaiken kaikkiaan 55. Kreikan pääsarjan kausi. Kausi alkoi 17. elokuuta 2013 ja päättyi 26. huhtikuuta 2014. Mestaruuden voitti Olympiakos FC.


title: Kreikan Superliigan kausi 2013–2014

text: Skoda Xanthi säilytti sarjapaikkansa.


title: Kuninkuusravit 2013

text: Vuoden 2013 Kuninkuusravit järjestettiin Kuopion raviradalla 27.–28. heinäkuuta. Kyseessä olivat kolmannet Kuopion nykyisellä Sorsasalossa sijaitsevalla raviradalla pidetyt Kuninkuusravit, edelliset oli järjestetty vuosina 1983 ja 1998. Lisäksi Kuopion vanha ravirata toimi Kuninkuusravien isäntänä vuosina 1959 ja 1967.


title: Kuninkuusravit 2013

text: Ravikuninkaaksi Kuopiossa kruunattiin edellisen vuoden tapaan Harri Koivusen ohjastama ja Bella Varjosen valmentama Erikasson. Ori saavutti myös toisen kuninkuutensa voittamatta yhtään osalähtöä. Tammojen kuningatartittelin voitti Marimin, jota ohjasti Arto Hammar.


title: Sebastião Soares de Resende

text: Sebastião Soares de Resende (14. kesäkuuta 1906 Milheirós de Poiares – 25. tammikuuta 1967) oli portugalilainen roomalaiskatolinen piispa. Hänet vihittiin papiksi Porton hiippakuntaan 21. lokakuuta 1928 ja nimitettiin Beiran hiippakunnan johtoon Mosambikiin 21. huhtikuuta 1943. Piispaksi vihkiminen seurasi 15. elokuuta. Pääkonsekraattorina toimi Agostino de Jesus e Souza, jota avustivat António Antunes ja Joaquim Rafael Maria d'Assunção Pitinho.


title: Sebastião Soares de Resende

text: Soares de Resende osallistui Vatikaanin toiseen kirkolliskokoukseen. Hän kuoli 60-vuotiaana virassa.


title: Pierce-Arrow

text: Pierce-Arrow oli amerikkalainen automerkki, jota valmistettiin vuosina 1901-1938. Eurooppalaisista autoista sitä on verrattu Rolls-Royceen. Pierce-Arrow arvostettu ja kallis loistoauto, jota käyttivät kuninkaalliset ja elokuvatähdet. Yhdysvaltain presidenteillä on ollut Pierce-Arrow vuosina 1909-1938.


title: Pierce-Arrow

text: Ensimmäinen Pierce-Arrow-auto oli vuonna 1901 esitelty yksisylinterinen kaksivaihteinen "Motorette", jonka moottori valmistettiin lisenssillä. 1903 tehdas esitteli kaksisylinterisen Arrow-auton. Vuonna 1904 Pierce päätti keskittyä isojen loistoautojen valmistamiseen.


title: Pierce-Arrow

text: Viimeinen Pierce-Arrow automalli esiteltiin 1933, Silver Arrow. Se oli neliovinen auto, jossa oli V12 työntötankomoottori, teho 175 hevosvoimaa, huippunopeus 180 km/t.


title: Duesenberg

text: Duesenberg oli vuosina 1919-1937 valmistettu amerikkalainen automerkki. Amerikansaksalaiset veljekset Fred ja August Duesenberg alkoivat vuonna 1919 valmistaa autoja Auburnissa Indianan osavaltiossa. Duesenberg-autoja valmistettiin kaikkiaan vain 1300 kappaletta. Duesenberg-autot ovat herättäneet paljon mielenkiintoa.


title: Duesenberg

text: E.L. Cord, Auburn Automobile -autotehtaan omistaja, osti Duesenberg-tehtaan 26.10.1926. Duesenbergin veljekset jatkoivat autojen suunnittelua. Cord halusi Duesenberg-autojen olevan maailman parhaita. Duesenberg-autojen tuotanto loppui vuonna 1937 Cordin taloudellisiin vaikeuksiin.


title: Kuninkuusravit 2014

text: Kuninkuusravit 2014 järjestettiin Porissa 2.–3. elokuuta 2014. Kyseessä olivat kuudennet kaupungissa pidetyt Kuninkuusravit ja ne myönnettiin Porin raviradalle lokakuussa 2010. Aikaisemmat Porin kuninkuusravit on järjestetty vuosina 1950, 1966, 1972, 1980 ja 1999.


title: Kuninkuusravit 2014

text: Ravikuninkaan tittelin Porissa voitti Ari Moilasen ohjastama Köppinen ja kuningattaren puolestaan Mokomani, jota ohjasti Jukka-Pekka Kauhanen. Saavutus oli Moilaselle jo viides ravikuninkaallisen titteli ja Kauhaselle neljäs. Kuninkuuskilpailujen ohella Porissa käytiin myös neli- ja viisivuotiaiden perinteiset suurkilpailut Pikkuprinssi ja Pikkukunkku, joiden voittajiksi selvisivät Kihisee ja Pörnä-Tyttö.


title: Kuninkuusravit 2014

text: Kaksi vuotta aikaisemmin remontoidulla Porin kaviouralla tehtiin kuninkuusraviviikonlopun aikana yhteensä neljä eri Suomen ennätystä, lisäksi syntyivät sekä suomenhevosten että lämminveristen uudet rataennätykset, kun Hullumies juoksi kuninkuuskilpailun maililla kilometriajan 21,6a ja Surprise Lord lämminveristen maililla 09,9a. Surprise Lordin ennätysajan myötä Porista tuli Mikkelin jälkeen toinen suomalainen ravirata, jossa on alitettu 10,0-tulos. Porin kuninkuusraveja seurasi paikan päällä noin 32 000 katsojaa, mikä on Kuninkuusravien pienin yleisömäärä sitten vuoden 1994.


title: Kuninkuusravit 2014

text: Osallistujat Porin kuninkuuskilpailuun valittiin uudistetun ranking-järjestelmän perusteella. Hevoset saavat siinä pisteitä koko uran, kuluneen kilpailukauden ja edellisen kauden menestyksen mukaan. Lisäksi huomioidaann muun muassa hevosten ennätykset. Ranking päivitettiin viikoittain maaliskuusta 2014 lähtien.


title: Kuninkuusravit 2014

text: Kuninkuus- ja kuningatarlähtöihin ilmoitettiin yhteensä 18 oritta ja 17 tammaa, joista kuninkuusravien päätoimikunta valitsi 12 tammojen osallistujaa suoraan rankingin perusteella. Oriiden kilpailuun otettiin kuitenkin mukaan Metkutus, joka oli rankingissa vasta sijalla 17. Kumpaankiin kilpailuun valittiin lisäksi kaksi varahevosta.


title: Kuninkuusravit 2014

text: Porin Kuninkuusraveissa saatiin uudet kuninkaalliset molempien rotujen osalta, kun yksikään tittelin aikaisemmin saavuttanut hevonen ei ollut mukana. Vuoden 2013 voittajista Erikasson jäi pois Porin kilpailusta jalkavaivojen vuoksi, tammojen hallitsija Marimin oli puolestaan lopettanut kilpauransa ja siirtynyt siitokseen. Oriiden ennakkosuosikeiksi nostettiin toista kertaa kuninkuuskilpailussa mukana oleva Köppinen sekä kolmatta kertaa osallistuva Vieskerin Valo, joka vuotta aikaisemmin Kuopiossa sijoittui kuudenneksi. Muina mahdollisina voittajaehdokkaina pidettiin Virijoria ja Camria. Tammojen suurin suosikikki oli Kuopiossa toiseksi sijoittunut Yllin Kyllin, haastajinaan kotiradan hevoset Vaiva ja Kumun Tutu sekä Lappeenrannasta saapunut Saaga S.


title: Kuninkuusravit 2014

text: Kuninkuuskilpailun avausmatkan paras oli yllättäen Seppo Sarkolan ohjastama Hullumies, joka johti kilpailua alusta saakka, nopeana lähtijänä tunnetun Bokerin laukattua lähtökiihdytyksessä. Toiseksi sijoittui tuleva ravikuningas Köppinen ja kolmanneksi Virijori. Rapin Aatos puolestaan menetti mahdollisuutensa kokonaiskilpailussa tultuaan hylätyksi pitkästä laukasta. Hullumies vei nimiinsä myös toisen osalähden kiihdyttämällä heti kärkipaikalle ja hallitsemalla sen jälkeen tapahtumia. Hevosen voittoaika 21,6a oli Porin uusi rataennätys.


title: Kuninkuusravit 2014

text:
Ennen päätösmatkaa kokonaiskilpailun johdossa oli Hullumies ennen Virijoria ja Vieskerin Valoa. Köppinen oli neljäntenä 1,9 sekuntia Hullumiehestä jääneenä. Kahden aikaisemman osalähdön tapaan kärkeen kiihdytti tälläkin kertaa Seppo Sarkolan ohjastama Hullumies, joka kuitenkin olisi luovuttanut paikkansa rinnalle kiertäneelle Köppiselle. Ari Moilanen ei kuitenkaan halunnut ajaa johtopaikalta ja antaa näin Hullumiehelle mahdollisuutta kiriä selkäjuoksun jälkeen, vaan päätti uuvuttaa vastustajansa ajamalla johtohevosen rinnalla. Taktiikka tuotti tulosta ja Hullumies väsyi lopulta Köppisen paineen alla päätösmatkan viimeiseksi. Samalla kahden matkan jälkeen kokonaiskilpailua johtanut Hullumies putosi lopputuloksissa kahdeksanneksi Köppisen vietyä ravikuninkuuden.
Kuningatarkilpailun avausmatkalla voittoon kiri johtaneen Vislakan takaa Olavi Nisosen ohjastama Saaga S. Ravikuningattareksi myöhemmin kruunattu Mokomani yllätti sijoittumalla toiseksi ja kolmantena oli maalissa Vaiva. Vislakan ohella toisena suosikkina pidetty Yllin Kyllin ei onnistunut, vaan jäi seitsemänneksi. Topin Musta pilasi mahdollisuutensa pitkästä laukasta tulleeseen hylkäykseen. Sunnuntain avausmatkalla maililla nähtiin dramatiikkaa, kun 2 100 metrin voittaja Saaga S laukkasi hieman ennen maalilinjaa ja hylättiin loppusuoran laukasta. Lähdön voitti sisäradalta kiritilaa saanut Mokomani. Suosikkeihin lukeutuneet Vislakka ja Yllin Kyllin olivat kolmas ja neljäs.


title: Kuninkuusravit 2014

text: Ennen päätösmatkaa oli kokonaiskilpailun kärkeen noussut Mokomani, joka johti Vislakkaa 1,2 sekunnilla. Yllin Kyllin oli kolmantena 2,2 sekuntia Mokomanista jääneenä. 3 100 metrillä paras oli Jarmo Saarelan ohjastama Sekottaja, joka siirtyi johtopaikalle ensimmäisen kierroksen jälkeen, ohi kärjessä juosseen Vislakan. Mokomani oli sisäradalla pitkään vailla kiritilaa väsyvän Hopihopin takana, mutta Jukka-Pekka Kauhanen onnistui lopulta löytämään vapaata kiritilaa ja näin kärkihevoset eivät päässeet karkaamaan liian kauaksi, vaan Mokomani onnistui säilyttämään kokonaiskilpailun johtonsa.


title: Wandisa Guida

text: Wandisa Guida (2. huhtikuuta 1935 Trani) on italialainen näyttelijä.


title: Wandisa Guida

text: Kaunis ja viehkeä Guida opiskeli lakia yliopistossa, osallistui vuoden 1954 Miss Italia -kilpailuun ja valmistui Rooman Kokeellisesta elokuvakeskuksesta vuonna 1956. Hän esiintyi reilun kymmenen vuoden ajan lukuisissa viihde-elokuvissa, joiden tyylilajit vaihtelevat peplumista agenttitarinoihin, melodraamoihin ja spagettiwesterneihin. Guida näytteli myös useissa televisioelokuvissa. 1960-luvun loppupuolella hän käytti taiteilijanimeä "Wandisa Leigh".


title: Triangle Shirtwaist Factoryn tulipalo

text: Triangle Shirtwaist Factoryn tulipalo New Yorkissa 25. maaliskuuta 1911 surmasi 146 työntekijää, joista useimmat olivat nuoria naisia. Ajalle tyypillisesti maahanmuuttajat tekivät työtä ahtaissa ja vaarallisissa oloissa. Seuraavina vuosina New Yorkin kaupunki ja osavaltio hyväksyivät useita uusia lakeja ja asetuksia työturvallisuuden parantamiseksi.


title: Triangle Shirtwaist Factoryn tulipalo

text: Omistajat Max Blanck ja Isaac Harris saivat syytteet taposta. Heillä oli legendaariseksikin mainittu asianajaja Max Steuer, joka sai todistajan puheenvuoron vaikuttamaan ulkoa opetellulta. Syytteet hylättiin.


title: Triangle Shirtwaist Factoryn tulipalo

text: Brown Building -nimellä kulkevan entisen tehdasrakennuksen omistaa nykyisin New Yorkin yliopisto, jonka omistukseen se siirtyi 1929.


title: Tiibetin kuningaskunta

text: Tiibetin kuningaskunta oli "de facto" itsenäinen valtio, joka oli olemassa virallisesti vuosina 1912–1951. Kiinan kansantasavalta miehitti Tiibetin lokakuussa 1950, mikä vahvistettiin "17. kohdan ohjelma Tiibetin rauhanomaisesta vapauttamisesta"-nimisellä sopimuksella puolisen vuotta myöhemmin johtaen maan annektointiin osaksi Kiinan kansantasavaltaa. Vuonna 1959 epäonnistuneen kansannousun jälkeen Tiibetin hallitsija ja hengellinen johtaja 14. dalai-lama pakeni tukijoineen Intian puolelle Dharamsalaan, jonne perustettiin kuningaskuntaa edustava Tiibetin pakolaishallitus. Vuonna 1965 Kiina vastaavasti perusti Tiibetin autonomisen alueen.


title: Tiibetin kuningaskunta

text: Xinhai-vallankumouksen tapahduttua ja Qing-dynastian kaaduttua tiibetiläinen aseellinen kaarti hyökkäsi paikallista keisarillista varuskuntaa vastaan. Keisarikunnan viranomaiset pakotettiin allekirjoittamaan kolmen kohdan ohjelma, joka pakotti kiinalaisjoukot antautumaan ja karkotti ne pois Keski-Tiibetistä.


title: Tiibetin kuningaskunta

text: Kiinan väliaikainen presidentti Yuan Shikai lähetti 13. dalai-lamalle sähkeen, jossa palautti tälle tämän aiemmat arvonimet. Dalai-lama torjui nämä vastaten "aikovansa käyttää sekä väliaikaista että uskonnollista valtaa Tiibetissä"." Dalai-lama oli paennut Tiibetistä Intiaan vuonna 1910 Kiinan keisarikunnan yritettyä sotilaallisesti ottaa alue suoraan hallintaansa. Vuonna 1913 dalai-lama palasi Lhasaan ja antoi julistuksen ("Hänen Pyhyytensä Dalai Lama XIII:n julistus"), jossa ilmoitettiin, että Kiinan keisarin ja Tiibetin suhde "oli ollut lähinnä suojelijan ja papin välinen suhde eikä toisen osapuoluen alistumiseen perustuva". "Me olemme pieni, uskonnollinen ja itsenäinen kansakunta", julistus totesi.


title: Tiibetin kuningaskunta

text: Tammikuussa 1913 Agvan Dorzhiev ja kolme muuta tiibetiläisedustajaa allekirjoittivat Urgassa Tiibetin ja Mongolian välisen sopimuksen, jolla nämä tunnustivat toisensa sekä vahvistivat itsenäisyytensä Kiinasta. Brittidiplomaatti sir Charles Bell kirjoitti, että 13. dalai-lama oli sanonut hänelle, ettei tämä ollut valtuuttanut Agvan Dorzhievia solmimaan minkäänlaisia sopimuksia Tiibetin puolesta. Koska asiakirjaa ei julkaistu, jotkut epäilivät koko sopimuksen olemassaoloa, mutta Mongolian tiedeakatamia julkaisi mongolialaisen sopimusosapuolen tekstin vuonna 1982.


title: Kuninkuusravit 2015

text: Vuoden 2015 Kuninkuusravit järjestettiin Joensuun raviradalla 1.–2. elokuuta 2015. Kyseessä olivat neljännet Joensuussa pidetyt Kuninkuusravit. Aikaisemmin kaupungissa oli kilpailtu vuosina 1948, 1984 ja 2000. Vuosien 1984 ja 2000 Kuninkuusravit järjestettiin nykyisellä Joensuun raviradalla, mutta vuonna 1948 kilpailupaikkana oli Joensuun vanha ravirata Mehtimäen kaupunginosassa.